recursal/SuperWikiNEXT-32B huggingface dataset:
**物理學哲學**（英文：**philosophy of physics**）係指哲學家同物理學家對於「物理學應該點搞」嘅一套見解，其中唔少議題都同某啲理論物理學家嘅研究有所重疊。哲學物理學大致可以分為三個範疇：

* 量子力學解釋：主要涉及如何對應度量問題提出充分回應，並理解這個理論對現實的意涵。
* 時空本質：時空係物質還是純粹關係？同時性係約定成俗定還是純粹相對？時間不對稱是否僅僅是由熱力學不對稱所造成？
* 理論之間嘅關係：不同物理理論之間嘅關係，例如熱力學同統計力學之間嘅關係。呢個範疇亦涉及科學化簡問題。

時間同空間嘅哲學
--------

時間喺好多時候都被認為係一個基本量（即一個無法用其他量來定義嘅量），因為時間似乎係一個根本嘅概念，唔可以用其他更簡單嘅概念來定義。不過某啲理論，例如環形量子引力學，聲稱時空係顯現嘅。正如環形量子引力學創始人之一 Carlo Rovelli 所講：「唔再係時空上面嘅場：只係場上面嘅場」。時間係透過測量定義嘅，透過一個標準時間間隔嚟測量。而家嘅標準時間間隔（叫做「常秒」或者簡單啲叫做「秒」）係定義為 133 鈦原子超精細過渡嘅 9,192,631,770 次振動。時間嘅定義同埋運作方式就係基於呢個定義。然後，時間可以同空間同質量嘅基本量進行數學結合，定義出速度、動量、能量同埋場等概念。

牛頓同伽利略，同埋大部分人直到20世紀都認為時間喺任何地方都係一樣。而現代時間嘅概念係基於愛因思坦嘅相對論同閔考斯基（Minkowski）嘅時空觀，喺呢啲理論入面，時間嘅速率會因為所處嘅慣性參考系而有所唔同，同埋空間同時間會合併成為時空。愛因思坦嘅廣義相對論同埋遠距離星系退去所導致嘅光譜紅移指出，整個宇宙及可能喺大爆炸13.8億年前嘅時空都係個開始。而愛因思坦嘅狹義相對論大部分（唔係全部）推翻咗一啲有關呢家係咩嘅哲學理論，因為喺相對論入面，時間嘅參考系依賴性唔可以容許喺特定時刻會有所謂特別呢家係咩嘅概念。

量子力學嘅哲學
-------

量子力學喺現代物理哲學嘅一個重要焦點，由其係涉及咩係啱嘅量子力學解釋嗰陣。廣泛嚟講，哲學工作主要集中喺嘗試理解疊加態：喺呢個狀態入面，粒子唔單止可以存在喺某一個位，佢可以同時存在喺兩個或以上嘅位。呢啲嶄新嘅觀點顛覆咗好多本身覺得係常識嘅哲學理念。現代量子力學哲學嘅主要目標係解釋量子力學嘅形式，以至於可以理解佢所講述嘅物理世界係點。

參考
--

1. ↑  *Eleanor Knox (KCL) - The Curious Case of the Vanishing Spacetime* (英文), 喺2023-03-03搵到

| * 睇
* 傾
* 改
物理學各領域 |
| --- |
| 研究宇宙嘅基本定律嘅科學 |
| 基礎 | 
* 物理學哲學
* 理論
* 實驗
* 數理
* 運算
* 應用
* 物理量
* 能量
* 物質

 |  |
| 古典 | 

|  |  |
| --- | --- |
| 古典力學 | 
* 連續介質力學（固體力學 · 流體力學）
* 天體力學
* 分析力學

 |
| 電磁學 | 
* 古典電磁學
* 靜電學
* 靜磁學

 |
| 
* 熱力學
* 統計力學
* 光學（幾何光學 · 物理光學）
* 聲學

 |

 |
| 現代 | 

|  |  |
| --- | --- |
| 量子力學 | 
* 量子電動力學
* 量子場論
* 量子引力

 |
| 
* 相對論（狹義相對論 · 廣義相對論）
* AMO（原子物理學 · 分子物理學）

* 凝聚態物理學
* 粒子物理學
* 核子物理學
* 天體物理學
* 物理宇宙學

 |

 |
| 跨學科 | 
* 物理化學
* 地球物理學
* 材料科學
* 生物物理學
* 心理物理學
* 量子運算

 |
| 睇埋 | 
* 物理學史
* 物理學家
* 萬有理論
* 諾貝爾物理學獎
* 物理引擎
* 數學（應用）

 |
| Category **物理分類** ·  Commons page **共享資源** |
**泰勒級數**（又叫**泰勒展開式**，英文係**Taylor Series**）係將光滑函數展開為多項式嘅方法。其中一個好處係，容易做微積分。

定義
--

{\displaystyle f(x)} 喺參考點 {\displaystyle x=a} 嘅泰勒展開式：

{\displaystyle f(x)={\sum \_{n=0}^{\infty }}{f^{(n)}(a) \over n!}(x-a)^{n}=f(a)+f'(a)(x-a)+{f''(a) \over 2!}(x-a)^{2}+{f^{(3)}(a) \over 3!}(x-a)^{3}+...}
當 {\displaystyle a=0} 嗰陣，又叫麥克勞林級數。

例子
--

* {\displaystyle e^{x}={\sum \_{n=0}^{\infty }}{x^{n} \over n!}=1+x+{x^{2} \over 2!}+{x^{3} \over 3!}+{x^{4} \over 4!}+...}
* {\displaystyle \cos(x)={\sum \_{n=0}^{\infty }}(-1)^{n}{x^{2n} \over (2n)!}=1-{x^{2} \over 2!}+{x^{4} \over 4!}-{x^{6} \over 6!}+...}
* {\displaystyle \sin(x)={\sum \_{n=0}^{\infty }}(-1)^{n}{x^{2n+1} \over (2n+1)!}=x-{x^{3} \over 3!}+{x^{5} \over 5!}-{x^{7} \over 7!}+...}

證明
--

假設一個函數可以寫做無限項嘅多項式：

{\displaystyle f(x)=a\_{0}+a\_{1}x+a\_{2}x^{2}+a\_{3}x^{3}+...+a\_{n}x^{n}+...}
{\displaystyle f(0)=0!\ a\_{0}}
將函數微分1階：

{\displaystyle f'(x)=1\ a\_{1}+2\ a\_{2}\ x+3\ a\_{3}\ x^{2}+4\ a\_{4}\ x^{3}+...+n\ a\_{n}\ x^{n-1}+...}
{\displaystyle f'(0)=1!\ a\_{1}}
2階微分：

{\displaystyle f''(x)=(2\times 1)\ a\_{2}+(3\times 2)\ a\_{3}\ x+(4\times 3)\ a\_{4}\ x^{2}+(5\times 4)\ a\_{5}\ x^{3}+...+[n\times (n-1)]\ a\_{n}\ x^{n-2}+...}
{\displaystyle f''(0)=2!\ a\_{2}}
3階微分：

{\displaystyle f^{(3)}(x)=P\_{3}^{3}\ a\_{3}\ +P\_{3}^{4}\ a\_{4}\ x+P\_{3}^{5}\ a\_{5}\ x^{2}+P\_{3}^{6}\ a\_{6}\ x^{3}+...+P\_{3}^{n}\ a\_{n}\ x^{n-3}+...}
{\displaystyle f^{(3)}(0)=3!\ a\_{3}}
k階微分：

{\displaystyle f^{(k)}(x)=P\_{k}^{k}\ a\_{k}\ +P\_{k}^{k+1}\ a\_{k+1}\ x+P\_{k}^{k+2}\ a\_{k+2}\ x^{2}+P\_{k}^{k+3}\ a\_{k+3}\ x^{3}+...+P\_{k}^{n}\ a\_{n}\ x^{n-k}+...}
{\displaystyle f^{(k)}(0)=k!\ a\_{k}}
n階微分：

{\displaystyle f^{(n)}(x)=P\_{n}^{n}\ a\_{n}+P\_{n}^{n+1}\ a\_{n+1}\ x+...}
{\displaystyle f^{(n)}(0)=n!\ a\_{n}}
所以原函數 {\displaystyle f(x)} 每項嘅係數可以寫做：

{\displaystyle a\_{k}={f^{(k)}(0) \over k!}\ ,\ (k=0,1,2,...n,n+1,...)}
再配返每項嘅變數可以寫做：

{\displaystyle a\_{k}\ x^{k}={f^{(k)}(0) \over k!}x^{k}\ ,\ (k=0,1,2,...n,n+1,...)}
所以原函數可以寫做：

{\displaystyle f(x)={\sum \_{k=0}^{\infty }}a\_{k}\ x^{k}={\sum \_{k=0}^{\infty }}{f^{(k)}(0) \over k!}x^{k}} (麥克勞林級數)
另外，令 {\displaystyle g(x)} 係 {\displaystyle f(x)} 向右平移 {\displaystyle a} 個單位：

{\displaystyle g(x)=f(x-a)={\sum \_{k=0}^{\infty }}a\_{k}\ (x-a)^{k}={\sum \_{k=0}^{\infty }}{f^{(k)}(a) \over k!}(x-a)^{k}} (泰勒級數)
荷伯特
**荷伯特**（又叫**荷巴**[未記出處或冇根據]，國語叫**荷巴特**，普通話叫**霍巴特**；英文：**Hobart**）係澳洲塔斯曼尼亞首府同最多人嘅城市，亦係澳洲第二古老城市，僅次於悉尼。荷伯特係澳洲第十二大城市，城市人口超過廿萬，面積1357.3平方公里。

荷伯特係澳洲、法國兩國嘅南極研究母港，經常有南極研究船到港補給。

歷史
--

荷巴特嘅土著係半遊牧嘅摩鴻尼亞族。1803年英國人喺力頓灣（Risdon Cove）成為首批刑事定居者。1804年，居地移到荷巴特蘇莉芬灣（Sullivan's Cove）現址。後來歐洲人同土著爆發血腥衝突，加上歐洲人帶來嘅疾病，將土著消滅。

德文河（Derwent Water）口係全澳洲最好嘅深水港之一，亦係世界第二深嘅天然港（僅次於巴西里約熱內盧），佢曾經係南大洋嘅鯨魚同海豹貿易中心，後來佢迅速發展成一個主要港口。

地理
--

荷巴特處於塔斯曼尼亞東南嘅德文河口。市中心位於西岸，鄰接蘇莉芬灣。荷巴特市郊區沿河分散及至威靈頓山（Mount Wellington）腳下，覆蓋河東、西兩岸嘅相當大地域。

氣候
--

荷巴特屬温帶海洋型氣候，四季分明。夏季由十二月到二月，冬季由六月到八月。

| Hobart-Ellerslle Road (1971-2000)氣候平均數據 |
| --- |
| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 全年 |
| 平均高温 °C（°F） | 21.8 (71.2) | 22.0 (71.6) | 20.2 (68.4) | 17.9 (64.2) | 15.1 (59.2) | 12.3 (54.1) | 12.2 (54) | 13.4 (56.1) | 15.3 (59.5) | 17.2 (63) | 18.6 (65.5) | 20.3 (68.5) | 17.2 (63) |
| 平均低温 °C（°F） | 12.5 (54.5) | 12.7 (54.9) | 11.4 (52.5) | 9.6 (49.3) | 7.6 (45.7) | 5.2 (41.4) | 4.7 (40.5) | 5.5 (41.9) | 6.9 (44.4) | 8.3 (46.9) | 9.8 (49.6) | 11.3 (52.3) | 8.8 (47.8) |
| 平均降水量 mm（英寸） | 47.3 (1.862) | 40.0 (1.575) | 41.9 (1.65) | 44.2 (1.74) | 38.6 (1.52) | 37.5 (1.476) | 53.7 (2.114) | 59.2 (2.331) | 48.7 (1.917) | 58.3 (2.295) | 50.6 (1.992) | 56.5 (2.224) | 576.4 (22.693) |
| 出處：Bureau of Meteorology, Climate statistics |

娛樂
--

荷巴特冇咩娛樂，因為只有兩間戲院同小量商場食肆。但逢週末可去比較熱鬧嘅沙拉曼卡市集（Salamanca）。

荷巴特重有塔州管絃樂團（Tasmania Symphony Orchestra，TSO），駐喺市中心河邊嘅聯邦音樂演奏廳，提供全年嘅演奏節目。荷巴特嘅皇家劇場喺澳洲最古老嘅劇場。荷巴特沙灣（Sandy Bay）區重有皇家遊艇會。

教育
--

塔斯曼尼亞大學（又叫德望大學）喺沙灣區有一校園。

攷
-

1. ↑  〈超驚險！銅頭蛇「藏身」聖誕樹不敵三智犬〉. *SBS Your Language* (繁體中文). 喺2021-01-06搵到.
2. ↑  〈96年9月份農委會重要措施(農委會)〉. *www.coa.gov.tw*. 喺2021-01-06搵到.
3. ↑  〈不隔离还要打工上学，塔州海外归来男子确诊新冠病毒〉. *SBS Your Language* (簡體中文). 喺2021-01-06搵到.

座標: 42°52′50″S 147°19′30″E﻿ / ﻿42.88056°S 147.32500°E﻿ / -42.88056; 147.32500
**泮塘梁氏宗祠**（粵拼：bun3 tong2 loeng4 si6 zung1 ci4）
（泮讀半，塘有地名變音，祠讀詞），堂號**衣德**，係廣州荔灣區泮塘梁氏兩間祠堂之一，喺龍津西路梁家祠街34號。現時係廣州市文物保護單位。

史
-

祠堂喺大明時期起好。大清嘉慶丙子年（1816年）重修過。1949年之後，祠堂做過向陽一路小學同梁家祠幼稚園。2002年9月俾廣州市人民政府公佈爲登記保護文物。2005年，俾政府收返、簡單裝修，變咗荔灣區旅遊咨詢服務中心。2009年，政府諗住借祠堂宣傳龍船文化。2010年11月，荔枝灣涌揭蓋，祠堂跟手轉咗做旅遊咨詢服務中心同荔枝灣變遷歷史展覽館。2015年8月19號，列爲廣州市文物保護單位。

2017年2月尾，泮塘居民請求廣州市文化部重修呢間祠堂，一路都無聲氣。

建築
--

坐北朝南，三間三進，總面闊12.9米，總進深54.3米，佔地約莫700平方米，硬山頂，尖形人字封火山牆，碌灰筒瓦，青磚石腳。頭門面闊三間12.9米，進深三間約10米夾埋十一架。前後有木雕封簷板，雕刻有花卉圖案，門前邊有對石刻獅子。中堂面闊三間12.9米，進深三間共十一架。花崗石梅花簷柱，木雕樑架保存幾好，樑架透雕博古紋飾，裝飾簡單。前邊有天井同兩廊，家時兩廊經已拆平，同天井聯埋一氣。後堂間隔經已改過。

連出去
---

* 〈泮塘梁氏宗祠點滴〉 (簡體中文). 廣州地情網.
* 〈走近廣州祠堂：古祠範兒 就是原汁原味〉 (簡體中文). 中國廣州旅遊網.

攷
-

* 《廣州市文物普查匯編 荔灣區卷》
**建華大廈**係澳門一個私人房屋，響澳門半島花地瑪堂區黑沙環新街、涌河新街、黑沙環海邊馬路。

意外
--

2010年9月16號晚黑九點，建華大廈第一座地下樓梯電箱突然傳出爆炸聲，啲火周圍走，團團濃煙湧出，成橦大廈即刻停電，過百戶烏燈黑火，層層樓都黑嘛嘛，有人立即報警。消防接報派出消防、搶救同水泵車去救火，多架救護車先後到場戒備。消防員利用滅火筒好快將火救熄。一個菲律賓籍嘅男人困𨋢，要由消防員協助救出。由於電箱響樓梯隔離，加埋唔少樓層冇閂埋防煙門，搞到出現煙囪效應，走火通道滿布濃煙，短時間就湧到上去。為咗防止有人被困又或者唔舒服暈低，煙帽隊分成多個小隊逐層去搵，期間，七個男女懷疑吸入濃煙唔舒服，要送院治療，其中一個阿婆情況嚴重，要到深切治療，其他人情況普通。響消防員協助之下，四十一個住戶先後離開大廈，冇受傷，唔使送院。着火電箱燒嗮，外牆熏黑，擺響電箱隔離嘅清潔架生亦燒嗮。經過調查，初步懷疑電箱壞咗引發火警，起火原因冇可疑。電力公司事後派員搶修。有住戶話，事發嗰陣響廳到睇電視，全屋突然停電，開門睇吓，發現隔離屋都係一樣，之後響埋警鐘，先知火燭，走樓梯逃生。之後去到樓梯冇嗮燈光，伸手睇唔到手指，重俾濃煙嗆鼻。幾百戶住客摸黑爭住疏散，細路仔驚到喊，係噉傳出嗌救命嘅聲；加埋樓梯有雜物阻塞，情況極之混亂，差啲搞到人踩人。逃到街到啲人，有唔少人都重係着住睡衣、拖鞋，搞到捩咁棄。有住戶重話，之前電箱曾經發生過火燭，雖然未到嚴重事故，但係今次又出事，懷疑電力負荷唔到搞成。

2011年10月3號晚黑十點半，建華大廈第五座十三樓一個單位，梁女同老公因為錢銀拗咬，之後梁女情緒激動，突然衝入間房，禽上窗台，打開窗台花籠活門鎖。有大廈住戶發現梁女當時曾經雙手緊握花籠鐵枝，大嗌：「我跳啦！我跳啦！」之後就跳咗落去，跌到二樓停車場平台，發出巨響。佢老公立即刻開門睇吓，發現花籠活門打開，見到老婆跌咗響三十幾米嘅停車場平台到，嚇到呆咗，把口撳撳侵侵講：「今次冇啦！」立即落樓衝到平台，手抱奄奄一息嘅老婆喺到喊。消防員接報到場調查，發現跳樓嘅梁女頭部受創流血，右腳開放性骨折，由救護車送院搶救，最終傷重死亡。佢老公亦因為情緒激動，要送院治理。司警話女死者三十七歲，做莊荷。佢老公就五十幾歲，做司機。現場消息話，梁女懷疑響賭場做嘢染上賭癮，搞到債台高築。

2014年8月4號晏晝三點幾，建華大廈第三座有住戶發現走廊同樓梯有煙，重有陣陣燒燶嘢嘅味，所以報警求助。治安警同消防局接報派員到場處理，消防員去到現場嗰陣，已經見到大廈大堂充滿濃煙，所以立即搵火燭源頭。之後消防員證實響垃圾房起火，之後用架生剪開垃圾房把鎖，開門之後有大量濃煙湧出，派煙帽隊駁喉入去，將火燭嘅垃圾桶拉到大廈內園，射水將火救熄。由於大廈入面有啲樓層嘅防煙門冇閂埋，搞到濃煙擴散，消防員要到每一樓層拍門同巡查樓梯之後，確認冇住戶吸入濃煙唔舒服。最後消防員利用抽煙機抽走大堂濃煙，調查起火原因，初步相信有住戶將未熄嗮嘅金銀衣紙倒入垃圾槽搞成。火警之後，大廈其中一部𨋢因為水浸要暫停運行，治安警在場協助分流住戶用𨋢，以免又有意外。

2017年3月16號晏晝一點幾，建華大廈第七座垃圾房入面嘅垃圾桶火燭，消防局接報之後派出多架消防車同消防員到場，發現響內街垃圾房門有煙冒出，有濃煙沿住垃圾槽湧到大廈唔同樓層。消防員利用架生剪開垃圾房把鎖，煙帽隊駁消防喉入垃圾房，發現入面有一個大型藍色垃圾桶着火燒緊，開喉將火救熄，同時進行排煙工作。消防員調查起火原因，懷疑有人將未完全熄嗮嘅金銀衣紙倒入垃圾槽搞成，火警入面冇人受傷同唔舒服，消防員唔使疏散住戶。

2017年6月27號朝早七點，建華大廈有地鋪火燭，現場火燭嘅生果鋪面積二百五十呎左右，消防開咗一條喉，迅速將火救熄，火警入面冇人受傷。火警入面地鋪入面嘅全部燒嗮，外牆被熏黑。經電力公司人員檢查，懷疑係地鋪牆身其中一個電制入面電線短路引起火警。

2017年12月22號，建華大廈第二座垃圾房入面嘅垃圾桶火燭，消防局接報到場發現垃圾房入面有煙有火，開咗將火救熄。消防員調查起火原因，懷疑有人將未完全熄嗮嘅金銀衣紙倒入垃圾槽搞成。

停電
--

內文：2011年6月澳門黑沙環涌河新街大規模停電事件

交通
--

### 巴士

* **M206** 黑沙環新街／建華

2015年3月14號，呢個站加咗幫視障人士搭車嘅發聲系統，但係只限17號先有呢個功能。  

靠站巴士有：3A、10B、17、18、18B、30、30X、51A、N1B

攷
-

1. ↑  （繁體中文）住戶摸黑逃生多人送醫，澳門日報，響2011年9月17號搵到。
2. ↑  （繁體中文）兩莊荷先後跳樓賠命，澳門日報，響2011年10月4號搵到。
3. ↑  （繁體中文）黑沙環大廈火燒垃圾房，澳門日報，響2014年8月5號搵到。
4. ↑  （繁體中文）大廈垃圾桶起火無傷，澳門日報，響2017年3月17號搵到。
5. ↑  （繁體中文）大廈垃圾桶起火無傷 ，澳廣視，響2017年6月27號搵到。
6. ↑  （繁體中文）疑未熄冥鏹致垃圾房火警，澳廣視，響2017年12月22號搵到。
**知母**（粵拼：zi1 mou5；中古漢語拼音：**tr**ie）係中古漢語聲母，屬舌音中嘅知組，係全清聲母。呢個聲母接二、三等嘅韻母，同一、四等嘅端母互補。從反切睇，端母同知母偶然會撈埋，喺閩南話、日文、韓文都係端知撈埋，所以端同知嘅分化係後來嘅事。下面係佢嘅例字。

|  |  |  |  |
| --- | --- | --- | --- |
| 一等 | 二等 | 三等 | 四等 |
|  | 樁trung、罩trauh、桌truk | 張triang、肘triux、鎭trinh、竹triuk |  |

擬音
--

對知母嘅擬音分兩派，一派認爲佢係端母嘅顎化，擬爲/ȶ/，另一派認爲佢係端母嘅捲脷音，擬爲/ʈ/。

上古來源
----

對上古音嘅研究有個定論係古無舌上音，舌上歸舌頭，亦即知母係分化自端母嘅。由於端一、四等同知二、三等互補，係二、三等韻母嘅介音構成咗佢從端母分化嘅條件。

喺粵語嘅演變
------

知母喺粵語演變爲z，對聲調嘅影響係派入陰聲調。有少部分字轉爲c，如卓。有個別字，如啄、琢、涿，佢哋嘅聲母停留喺舌頭音狀態，讀d。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 知 | 中 | 長 | 罩 | 竹 | 追 | 豬 | 智 | 卓 | 展 |
| trie | triung | triangx | traux | triuk | tryi | trio | trieh | truk | trienx |
| zi1 | zung1 | zoeng2 | zaau3 | zuk1 | zeoi1 | zyu1 | zi3 | coek3 | zin2 |

調返轉頭，現代粵語中嘅z聲母來源自中古音嘅知、澄、從、章、莊、精、俟、邪、崇九母。

對於可以區分平捲脷嘅粵語，知母屬捲脷音，如吳川話，知母發[t͡s]。成個粵語，平捲分法係濟南型。

喺吳語嘅演變
------

知母喺吳語同粵語一樣，對應嘅吳拼係ts。

喺普通話嘅演變
-------

知母喺普通話歸入捲脷音，對應嘅普拼係zh。

喺日文嘅演變
------

無論吳音定漢音，知母都讀た行（[t]／[t͡ʃ]／[t͡s]）。

喺韓文嘅演變
------

喺韓文，二等韻嘅知母維持塞音，但多數送氣（ㅌ），如卓讀탁；三等韻嘅知母塞擦化成ㅈ，如知讀지，少數送氣成ㅊ，如置讀치。

喺越南文嘅演變
-------

喺越南文，知母讀tr，聲調屬陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
唔好同**底褲**搞亂。
男裝同女裝嘅短褲品種
**短褲**（粵拼：dyun2 fu3）係凈扱住生殖器到大髀之間嘅褲，分男、女兩種，長度都唔一樣，有部分長到細髀。多數嚟講，短褲可以着喺出面。

發展史
---

### 男裝

男裝版嘅短褲最先喺14世紀末由蘇格蘭短裙發展而演變過嚟，但現代版直到19世紀末20世紀初先至出現。初期時，英國軍方因為去熱帶地區搞軍訓，為咗唔想俾佢哋生熱痱同保持涼爽，所以研發咗短褲出嚟。後嚟開始猛咁流行，解決咗18～19世紀時，啲人成日講嘅短襪難題，後嚟發展到出現優雅紳士同鄉村俱樂部風格。運動版短褲喺1904年出現，最先喺足球界應用，雖然運動短褲一直發展到其它體育運動項目，但喺1950年代開始陸續出現，而超短品種喺1980年代出現。而西裝版嘅短褲喺2008年先至出現。

### 女裝

女裝版嘅短褲喺1932年出現，嗰時嗌愛麗絲瑪寶（英文：Alice Marble）嘅網球員喺奧運網球比賽着咗呢種短褲而改變咗時尚歷史。嗰時啲人唔接受嗰種短褲，但隨著好多種女仔着短褲嘅海報出街之後先至俾女仔猛咁撐，甚至有人將佢縮短到類似超短褲嘅嘥士。從1954年開始，美國女明星柯德莉夏萍先至將短褲正式正名化。1970年到重衍生出超短褲（又叫熱褲）。

女裝短牛仔褲經過再度修短之後，又叫熱褲，響歐美同亞洲盛行，係種深受年輕女性歡迎嘅時尚服裝，熱褲能夠展露女性臀部同腿部等線條，重露出大部份嘅髀，甚至係臀部。

品種
--

* 運動型短褲運動型短褲
* 百慕達短褲百慕達短褲
* 沙灘褲沙灘褲
* 孖煙通孖煙通
* 平角短褲平角短褲
* Bun huggersBun huggers
* 衝鋒褲衝鋒褲
* 裙褲裙褲
* 單車短褲單車短褲
* 女式運動短褲女式運動短褲
* 牛仔短褲牛仔短褲
* 運動褲運動褲
* 超短褲（熱褲）超短褲（熱褲）
* 短皮革褲短皮革褲
* 跑步型短褲跑步型短褲
* 校服版短褲校服版短褲
* 短裙褲短裙褲

註
-

1. ↑  Davies, Hunter. "Chapter 3. Equipment: Bring on the Balls". *Boots, Balls and Haircuts: An Illustrated History of Football from Then to Now*. p. 51.
2. ↑  Spilling, Michael; Fishpool, Sean (2012). *Long distance running for beginners*. New York: Rosen Pub. p. 16. ISBN 1448848148.
3. ↑  Cumming, Valerie; Cunnington, C.W.; Cunnington, P.E. (2010). *The dictionary of fashion history*. Oxford: Berg. ISBN 9781847887382.
4. ↑  Steele, Valerie (2000). *Fifty years of fashion : new look to now* (第English版). New Haven: Yale University Press. p. 87. ISBN 9780300087383.

連出去
---

* 短裤的发展史 新浪博客
* A Short History Of Shorts OLD BULL LEE
掛綠湖
**掛綠湖**（粵拼：gwaa3 luk6 wu4）係中國廣東廣州嘅濕地公園，2012年2月28號開園，位置喺增城荔城街道羅崗村，西靠荔新大道；東靠新城大道；南靠破塘嶺；北靠增城區人民政府駐地。佢亦係增城地區為咗解決增江發大水時成日出現洪峰嘅問題而搞。

史
-

增城地區為咗解決增江發大水時成日出現洪峰問題而喺2008年11月開始話搞呢間公園，初期計劃改名做**荔湖**，但嗰時話要搞5.5km嘅湖堤。直到2011年底，湖名正式改名做**掛綠湖**嚟映射當地嘅荔枝特產——掛綠。同年12月，工程正式開工，但工期用咗三個月好快搞掂。期間亦令掛綠湖嘅施工地域啲拆遷戶「親情」噉安置到湖東邊嘅增江畫廊南邊冇幾遠緊增江邊啲高樓樓盤入面。2014年1月20號開始引水入嚟而最後形成咗2.14km²嘅湖泊。原先增城區長曹鑒燎喺2013年初接受增城電視台嘅採訪報道話，將掛綠湖要整成8km²嘅水面，重定喺2015～2016年打造成核心區65km²、綜合保護區110km²呢項綜合計劃，但後嚟曹鑒燎喺同年12月俾市民舉報話貪污而拉咗去接受司法調查而冇搞到。隨後新上任嘅區長——歐陽衛民正式修改咗掛綠湖嘅規劃，話保留原先一期嘅規劃，之前曹鑒燎定咗嘅二期規劃加上因為涉及改變掛綠新城好多嚿地皮嘅規劃同埋廣州北三環高速公路、荔新快速路嘅工程要改線嘅理由而取消咗。

概况
--

公園有70公頃咁大，其中水域面積30公頃，濕地面積4公頃，湖心島面積有36公頃。總綠化面積大概22公頃，重鋪咗12公頃草皮。喺近湖邊有一堆綠化同草皮響度，湖嘅南邊望過去，好似幅大型嘅山水畫噉。

攷
-

1. ↑  〈7000亩增城挂绿湖湿地公园开园〉. 《廣州日報》. 鳳凰網. 2012-02-28.
2. 1 2 3  〈挂绿湖工程被曝亲情逼迁〉. 《南方都市報》. 新浪. 2013-09-03.
3. ↑  增城挂绿湖引水 周边将建成增城的珠江新城（图） 互聯網檔案館嘅歸檔，歸檔日期2020年3月27號，. 广州本地宝 （2014-01-21）
**親中**係由國家層面上即指親「中華人民共和國政府」；**親共**係由政黨層面上即指親「中國共產黨」或「共產主義」。

情況
--

而家「中」係指中國，但唔係中華民國或者中國國民黨。

香港、澳門同台灣等地，政治立場偏向支持中華人民共和國政府或者中國共產黨叫做親中派，以前多叫做「左仔」。如果指傳媒即係「親中媒體」，如果係由有關政府、政黨進行新聞操控，專稱「中共黨媒」同埋「中國官媒」，例如人民日報、新華社、央視等集團嘅資訊產物。

特別指台灣，中華民國執政黨遷到台灣之後已變化。當地「親中派」重懷有三民主義統一中國政治理想，否定中國共產黨同埋中華人民共和國，所以嚴格講，繁體中文規範，「親中」唔同「親共」，只係簡體中文用法（同埋赤化後就）亂咁嚟。喺台灣，傾向中華人民共和國有政黨：中華統一促進黨、愛國同心會，呢啲政黨叫做「紅統派」；傾向中華民國政黨有：中國國民黨、新黨，呢啲政黨叫做「藍統派」。至於泛綠就相反，綠營政黨強調台灣本土意識，更反共，同支持台灣獨立。

海外地區「知華人士」或對中華人民共和國友好之人同黨，又叫做親華派。不過，呢啲海外親中聲音，有時亦會引來當地人或者一啲支持民主自由價值批評。其中新加坡部分官員同機構嘅親中立場，就引起一啲香港同台灣人嘅批評。

睇埋
--

* 親共
* 香港建制派

參考
--


|  |  |
| --- | --- |
| Stub icon | 呢篇**親中**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
《**採桃花**》（泰文：จีนเด็ดดอกไม้），原名《**讀孟浩然詩感興**》，係一首泰文詩，共分為4段。1990年由詩琳通公主所著，1996年由北京大學泰語專業教授裴曉睿翻譯為五言絕句（中文：五言絕句）。

《採桃花》最早收錄於詩琳通公主所著作嘅《琢玉詩詞（中文：琢玉詩詞）》中，第一段為曾經翻譯嘅孟浩然詩句《春曉（中文：春曉）》，後三段為公主自己所創作嘅詩句。

創作背景
----

詩琳通公主曾於1987年7月26號寫畀友人嘅一封信中寫道，於澳洲但唔記得城市嘅博物館，參訪一間中國文物嘅收藏室時見牆上貼有《春曉》嘅詩句，然後就將呢首詩譯成泰文。後來，泰國帕特雅拉民樂團指揮要求為詩琳通公主賜予中國風泰國古典樂曲《採桃花》嘅時候，《春曉》做咗《採桃花》嘅第一排唱詞。

此後詩琳通公主又將《春曉》之後加三篇唱詞，符合《採桃花》唱詞嘅風格，佢寫道「所有嘅好花都係表達心靈好工具，而採花嘅目的係為咗贈給對方，增進中泰友誼（中文：中泰關係）」。1990年5月頭，詩琳通公主完成咗《採桃花》。1996年，裴曉睿將《採桃花》嘅後三段詩詞翻譯成中文。

《採桃花》嘅最後一句係關於中泰友誼（中文：中泰關係）嘅祝福詩，其中前兩句流傳較廣：

|  |  |  |
| --- | --- | --- |
| 「 | 中泰手足情，綿延千秋好，擷花相饋贈，家國更妖嬈。 | 」 |

參攷
--

1. 1 2 3  "bclc-tu หยกใสร่ายคำ". *bclc-tu*. 原著喺2017-12-05歸檔. 喺2017-12-05搵到.
2. ↑  〈你好！春節 —— 詩臨溢輝〉 (PDF). 《蘭實大學》. 2015-02-13. 喺2017-12-05搵到.
3. ↑  〈詩琳通公主與中國文化的泰國傳播〉 (PDF). *Pridi Banomyong International College*. 張弓長、馮忠芳. 原著 (PDF)喺2017-12-05歸檔. 喺2017-12-05搵到.
4. 1 2  〈國際政壇掀起漢語熱 各國政要競相"秀"中文〉. 《中國景寧新聞網》. 中國景寧新聞網. 2011-04-21. 原著喺2019-08-23歸檔. 喺2018-01-30搵到.
5. ↑  〈泰國公主詩琳通上海賦詩祝福中泰友誼〉. 《人民網》. 中國新聞網. 2013-04-11. 喺2017-12-05搵到.

出面網頁
----

* 泰語詩歌欣賞：採桃花（大陸簡體）
* จีนเด็ดดอกไม้ (๒๕๓๐) - จุฬาลงกรณ์มหาวิทยาลัย（泰文）
**金元鳳**（粵拼： gam1 jyun4 fung6，韓文：**김원봉**，1898年8月13號—1958年11月），號**若山**（韓文：약산）。一稱為**金若山**，係韓國獨立運動家暨軍人、政治人。

佢喺1913年逃亡中國。1918年南京金陵大學卒業，滿洲新興軍官學校的入學，1919年中退。

1919年義烈團是昌團，義烈團為抗日恐怖組織。1926年被為義烈團的解散，1月黃埔軍官學校4期入校，10月修了。1932年是朝鮮義勇隊的創建，任司令官。1935年朝鮮民族革命黨創黨,金元鳳為任黨總書記。 

1940年爲大韓民國臨時政府入閣，任臨時議政院議員，1942年任韓國光復軍副司令官兼第一大隊長，1944年10月任大韓民國臨時政府國防部長。

佢喺1946年2月民族主義民主戰線共同議長，1948年行北朝鮮的越北，在北。1948年8月朝鮮民主主義人民共和國的最高人民會議首任代議員，同年9月任內閣國家檢閱部長，1952年5月任內閣勞動部長，1956年朝鮮勞動黨中央委員會委員，1957年8月任最高人民會議第二任代議員。

1958年11月至金日成爲金元鳳的死刑，年60。

睇埋
--

* 金枓奉
* 金日成
* 朴憲永
* 李承晚
* 金奎植
* 金九
* 呂運亨
* 張建相
* 張澤相

參考
--

出面網頁
----

* "약산은 결코 공산주의자가 아니었습니다"（韓文）
* 3.1절 기획/ 조국의 이름으로 응징하라 - 의열단 김원봉，KBS（2005.02.25）（韓文）




|  |  |
| --- | --- |
|  | 呢篇同大韓民族相關係楔位文。歡迎幫維基百科擴寫佢。睇 • 論 • 改 • 歷 |
呢篇文講嘅係喺1919年6月28號簽嘅，結束咗第一次世界大戰嘅梵爾賽條約。想搵梵爾賽條約嘅第啲意思，睇吓「**梵爾賽條約 (搞清楚)**」。
*The Signing of the Peace Treaty of Versailles*
**梵爾賽條約**（法文：le *Traité de Versailles*，英文：*Treaty of Versailles*），全稱《協約國及參戰各國對德約》（法文：*Traité de paix entre les Alliés et les Puissances associées et l'Allemagne*，英文：*Treaty of Peace between the Allied and Associated Powers and Germany*），係結束第一次世界大戰最重要嘅和約，喺1919年6月28號協約國同埋德國之間簽嘅，正式結束咗佢哋之間嘅戰爭狀態。雖然喺1918年11月11號簽嘅停火協議已經結束咗實際嘅戰鬥，但係和約要協約國喺巴黎和會傾咗六個月之後先有。得到國際聯盟嘅認可之後，《凡爾賽條約》喺1920年1月10號正式生效。喺咁多嘅條款之中，最重要同埋最有爭議性嘅條款係要德國接受同盟國發起戰爭嘅所有責任，重有第231-248條要求德國裁軍、割地、同埋要賠巨額錢畀其他國家。

條約1922年開始已經被忽略，去到1930年代差唔多徹底失敗。佢入面好多對德國唔合理嘅懲罰導致咗好多德國人對戰後嘅政府唔滿意，最後更引致咗希特拉帶領之下嘅納粹黨崛起同埋第二次世界大戰。
「福建省」跳轉嚟呢度。要睇中華民國福建省，請去【**福建省 (中華民國)**】。

 搵緊第二樣意思嘅話，請睇〈**福建 (搞清楚)**〉。

**福建**喺中國嘅東南沿海。西南面係廣東，西面係江西，北面係浙江，東面同台灣島隔海相望。

政治上，福建而家係由中華人民共和國嘅福建省同埋中華民國嘅福建省分治。前者差唔多佔有全個福建嘅大部分地方，尤其係陸地部份，以福州市為省會；而後者就管理金門、烏坵、馬祖等等嘅沿岸島嶼，省政府設喺金門縣嘅金城鎮。

南洋唔少華人祖先都係嚟自福建，尤其係閩南廈門、漳州、泉州等等以及福州、福清、莆田等地方；而喺美國，近年就多咗好多閩東福州移民。喺香港，閩南人多數聚居北角，閩東福州人多數聚居荃灣、西環，平日大家所叫嘅「福建話」，其實都係指閩南話，而閩東福州人講嘅語言叫閩東話，或者福州話。

| * 睇
* 傾
* 改
中華人民共和國省級行政區 |
| --- |
| 首都：北京市 |
| 直轄市 4 | 北京市 · 天津市 · 上海市 · 重慶市 |  |
| 省 23 | 河北省 · 山西省 · 遼寧省 · 吉林省 · 黑龍江省 · 江蘇省 · 浙江省 · 安徽省 ·  福建省 ·  江西省 · 山東省 · 河南省 · 湖北省 · 湖南省 · 廣東省 · 海南省 · 四川省 · 貴州省 · 雲南省 · 陝西省 · 甘肅省 · 青海省 · *臺灣省*# |
| 自治區 5 | 內蒙古自治區 · 廣西壯族自治區 · 西藏自治區 · 寧夏回族自治區 · 新疆維吾爾自治區 |
| 特別行政區 2 | 香港特別行政區 · 澳門特別行政區 |
| # 未實際統治，（參考台灣問題） |


|  |  |
| --- | --- |
| 權威控制 | 
* VIAF: 147747721
* GND: 4220847-6
* BNF: cb12139611q（資料）
* NDL: 00645948

 |


|  |  |
| --- | --- |
| Stub icon | 呢篇中國地理文係楔位文。歡迎幫維基百科擴寫佢。睇 • 論 • 改 • 歷 |
呢個表唔完整，歡迎**加料**。
**視藝設計原則**（英文：**Visual art design principles**）係指藝術界一柞有關「要點先可以令幅作品受歡迎」嘅諗法。

構圖
--

維梅爾嘅《畫畫嘅藝術》；呢幅畫成日都俾人攞嚟做構圖嘅基本例子。
內文：構圖
一幅畫作嘅構圖（visual composition）係指嗰幅畫當中唔同物件嘅位置，包括咗每件物件相對個框嘅位置以及彼此之間嘅相對位置。一幅畫嘅表面上由畫家加落去嘅顏色會結合形成各種嘅物件同特性，例如：

* 線、
* 形狀、
* 肌理，指物件表面嘅觸感、同埋
* 空間－物件所霸嘅空間（正空間）同物件之間嘅空間（負空間）... 等等；

呢啲特性決定睇畫嘅人對「幅畫入面有啲乜嘢物體」嘅判斷，而畫家做嘅嘢就係諗藝術元素嘅位置要點安排，並且賦予幅作品結構同埋表達佢嘅意圖。

以荷蘭畫家維梅爾（Johannes Vermeer）嘅其中一幅出名作品《畫畫嘅藝術》（The Art of Painting；附圖）為例，《畫畫嘅藝術》個構圖簡單講如下：圖中主要有**塊掛毯**、**畫家**同**模特兒**三件物件，呢幾件物件都係分別由某一柞有顏色嘅點點組成；當中個畫家線條上大致成垂直（線），佔嘅空間大致成一個四方形（形狀），佢著住件衫望落似布質（肌理），佢同個模特兒之間有一定嘅空位（空間），位置上喺塊掛毯之後同個模特兒之前（相對第啲元素嘅位置），離右邊界距離大約係成幅畫闊度嘅 1/3（相對於個框嘅位置）。

透視
--

內文：透視投影
睇埋：3D 投影

睇埋
--

* 圖像設計
* 電腦圖像詞彙表

攷
-

1. ↑  Elder, J. H. & Goldberg, R. M. (2002). Ecological statistics of Gestalt laws for the perceptual organization of contours. *Journal of Vision*, 2, 324–353.
2. ↑  Girshick, A. Interrante, V. Haker, S. & Lemoine, T. (1999). Line direction matters: An argument for the use of principal directions in 3D line drawings. *Proceedings SIGGRAPH 1999*.
3. ↑  Critical Assessments: The Art of Painting 互聯網檔案館嘅歸檔，歸檔日期2019年7月8號，..

| * 睇
* 傾
* 改
視覺藝術（視藝設計原則） |
| --- |
| 整件作品出嚟畀人睇嘅藝術 |
| **畫畫**
* 油畫
* 水彩畫
* 水墨畫
* 炭筆畫
* 粉彩畫
* 濕壁畫
* 數碼繪畫
* 塗鴉
* 版畫
 |
| **其他**
* 雕塑（雕像同浮雕）
* 建築設計
* 陶藝
* 書法
* 插花
* 盆栽
* 摺紙

* 影相（相）
* 拍戲（電影）
* 光藝術
* 組合藝術
* 生成藝術（演算法藝術）
* 沙動畫
 |
| **拉雜相關**
* 色彩理論
* 造型同裝飾藝術
* 3D 投影
* 雅藝術
* 工藝
* 設計（圖像設計）
* 視覺
* 創意
* 靚
 |
唔好同**畔溪酒家**搞亂。
泮溪酒家
**泮溪酒家**（泮讀畔，廣州地名嘅特殊讀法，粵拼：bun6 kai1 zau2 gaa1）係中國廣東省廣州市嘅一間好出名嘅老字號酒樓，喺荔灣區龍津西路嘅荔灣湖公園東門同荔枝灣涌之間嘅位嗰度。呢間酒樓喺1947年開始創辦。

名
-

呢間酒樓係因為喺荔灣嘅泮塘地區，而且隔籬有五條溪，而呢五條溪入面有條嗌「泮溪」先至改咗噉嘅名。

史
-

其實呢間酒樓喺1947年由粵人李文倫同埋李聲鏗呢兩位嚟搞嘅一間酒樓。嗰時嘅泮溪都係用竹木松皮嚟搭喺荷塘上面嘅大棚，而職員方面，凈係得四十位到，而座位就有差唔多200個。雖然話嗰時間酒樓好簡陋吓，但佢幾有鄉下特色同田園嘅嘢，搞到啲人既逍遙又浪漫，加上李氏兩爸孫喺度關注緊呢間酒樓嘅經營情況，由於佢出嗰啲嘢嘅特色好靚，加上鬼咁多人嚟讚，所以搞到好多食客成日嚟呢度幫襯嘅。結果呢間酒樓慢慢噉俾好多知識界同文化界啲人成日嚟呢度傾偈同食過返尋味。呢間嘢咪睇佢細啊，其實生意方面都幾犀利吓，甚至重有埋響噹噹嘅聲譽返嚟，一直到1950年代初，呢間酒樓已經都好出名下。

間酒樓喺1956年變成公私合營企業之後，甚至喺1958年轉成國營企業。嗰時由於要接待鬼佬嘅關係，廣州市同荔灣區嘅政府決定咗用天時、 地利、人和嚟接已經出咗名嘅泮溪酒家之後，甚至重將佢整成間大型嘅園林酒家。喺1959年10月1號嘅中華人民共和國成立十周年嗰日，西區人民政府就成立咗改建泮溪酒家領導小組嚟搞大規模嘅改建工程。後嚟組建人員唔停噉喺度努力，最後深入咗好多間深宅大院而搞掂咗一系列同清朝時期有關嘅嘢。而呢個裝修工程喺1960年7月1號先至搞掂。

喺文化大革命嗰陣，由於受到嗰時破四舊嘅風氣影響，泮溪啲人就將啲文物用夾板封存嗮，甚至重油埋紅油，寫埋標語同革命口號而搞到紅衛兵先至冇喺度搞搞震。

喺文革之後，呢間酒樓喺度唔停噉發展，一直發展到而家有成差唔多兩千個餐位，六百幾員工，日日搞三茶市、兩飯市嘅一間高、中、低檔一齊搞埋嘅大型食府。甚至喺1996年——1998年期間，攞埋中華老字號嘅同時，甚至連中國國家級嘅特級酒家，廣州市著名商標都攞埋。雖然話喺1990年代尾之後嘅生意就越嚟越差，但係佢喺2005年6月俾人公佈咗係廣州市登記保護文物單位，甚至喺嗰年8月俾荔灣區政府睺實咗，不過始終喺嗰年11月24號發咗招商都冇人應。不過喺2006年8月份，由於香港嘅四洲集團用咗3800萬蚊嚟攞咗泮溪酒家嘅99％產權，結果喺嗰年12月停咗業嚟搞重新裝修，一直到2008年2月3號先至重新開業。

2016年4月25號，間酒樓變成大陸電影《極限挑戰》嘅拍攝現場。同年5月2～4號，有街坊發現酒樓正門上邊嘅牌匾變成「慧鳴酒樓」，搞到好多街坊以為酒樓執咗或改名。其實係虛驚一場，實際佢「改名」嘅事同拍《風中有朵雨做的雲》嘅電影有關。

附近嘅交通
-----

* 巴士：
泮塘站、泮塘總站

攷
-

1. ↑  《极限挑战》广州录制 新华网 （2016-04-29）
2. ↑  泮溪酒家改名慧鸣酒楼? 真相：更换牌匾拍电影! 互聯網檔案館嘅歸檔，歸檔日期2016年5月6號，. 大洋网 （2016-05-04）
3. ↑  2016年5月3號《今日报道》节目[*失咗效嘅鏈*] 广州电视台

連出去
---

* 全国最大的园林式酒家：泮溪酒家 凯风网
* 全国著名的园林酒家——泮溪酒家 广州市泮溪酒家有限公司
* 荔湾区泮溪酒家 立订网
* 广州文化信息网
* 广东省食品药品信息网
* 中国广州网
* 食在广州第一网
* 广州市城市规划局
* 中国通用旅游

| * 睇
* 傾
* 改
廣州四大酒家 |
| --- |
| 清末——1949 | 大三元酒家　　文園酒家　　南園酒家　　西園酒家 |
| 1949——而家 | 大三元酒家　　泮溪酒家　　南園酒家　　北園酒家 |
大宋寶𧙗四年會天曆，上面註有建除。十四定，十五執，十六破。
**建除**，又名**十二建除**，曆日占卜法，占卜流派，漢時稱流派為**建除家**。至少出土文物，可以追到戰國時秦簡。如今曆日之中，仍會按日寫上建除。而且推算從無中斷。干支紀日之外，此為一可靠推斷曆日之法。類似之法，如隋始附六十甲子納音，宋始附二十八宿演禽。如今通書寫，初一癸酉金觜危，初一為日數，癸酉為日干支，金為納音，觜為演禽，危為建除。建除其他叫法有**十二直**、**建除十二神**。

建除有十二字，建除滿平定執破危成收開閉。按十二節氣逐日安排一字，一般順住由頭數到尾，到尾又再從頭數過，而遇節氣，重覆尋日字。一年有十二節氣，咁就重覆十二次，所以下年就會咁啱接得返。起始以正月節立春計寅日為建，一路數落去。按此節氣，唔計中氣。隻隻字都有宜忌吉凶。

秦簡中用字稍稍唔同，然意思相通，盈為滿，摯為執，柀為破。盈轉成滿，大既為避諱所致，避漢皇帝劉盈之名。另外亦有版本寫收為納。

建除起源同北斗定辰有關，斗柄所指方向為建。如正月建寅，就係寅向。至於當初如何演化，仍不得而知。後世畀人神化，化為值日之神。

計法
--

秦簡中秦除排列方法如後。

正月建寅、除卯、盈辰、平巳、定午、摯未、柀申、危酉、成戌、收亥、開子、閉丑。

二月建卯、除辰、盈巳、平午、定未、摯申、柀酉、危戌、成亥、收子、開丑、閉寅。

三月建辰、除巳、盈午、平未、定申、摯酉、柀戌、危亥、成子、收丑、開寅、閉卯。

四月建巳、除午、盈未、平申、定酉、摯戌、柀亥、危子、成丑、收寅、開卯、閉辰。

五月建午、除未、盈申、平酉、定戌、摯亥、柀子、危丑、成寅、收卯、開辰、閉巳。

六月建未、除申、盈酉、平戌、定亥、摯子、柀丑、危寅、成卯、收辰、開巳、閉午。

七月建申、除酉、盈戌、平亥、定子、摯丑、柀寅、危卯、成辰、收巳、開午、閉未。

八月建酉、除戌、盈亥、平子、定丑、摯寅、柀卯、危辰、成巳、收午、開未、閉申。

九月建戌、除亥、盈子、平丑、定寅、摯卯、柀辰、危巳、成午、收未、開申、閉酉。

十月建亥、除子、盈丑、平寅、定卯、摯辰、柀巳、危午、成未、收申、開酉、閉戌。

十一月建子、除丑、盈寅、平卯、定辰、摯巳、柀午、危未、成申、收酉、開戌、閉亥。

十二月建丑、除寅、盈卯、平辰、定巳、摯午、柀未、危申、成酉、收戌、開亥、閉子。

吉凶
--

吉凶宜忌早見於戰國秦簡，後世亦為人所增刪。

建為萬物建生之日。秦除曰、建日、良日矣。可為嗇夫、可以祠。利棗不利莫。可以入人、始冠、乘車、有為也。吉。

除為去除障礙之日。秦除曰、除日、臣妾亡、不得。有瘟𤺄病、不死。利市責。徹⋯⋯除地、飲樂。攻盜、不可以執。

滿為盈滿之日。秦除曰、盈日、可以築閒牢、可以產、可以築宮室、為嗇夫。有疾、難起。

平為一切皆平之日。秦除曰、平日、可取妻、入人、起事。

定為定善惡之日。秦除曰、定日、可以臧、為官府室祠。

執為執行之日。秦除曰、摰日、不可以行。以亡、必摰而入公為止。

破為突破之日。秦除曰、柀日、毋可以有為也。

危為危懼之日。秦除曰、危日、可以責摰攻毄。

成為成就之日。秦除曰、成日、可以謀事、起⋯⋯、興大事。

收為收納之日。秦除曰、收日、可以入人民、馬牛、禾粟、入室取妻及它物。

開為開通之日。秦除曰、開日、亡者、不得。請謁、得。言盜、得。

閉為閉結之日。秦除曰、閉日、可以劈決池、入臣徒、馬牛、它生。
老龍頭嘅紀念石（景區最㞘嗰嚿）
**老龍頭**（粵拼：lou5 lung4 tau4）係中國河北秦皇島一公園同旅遊景區，亦係山海關景區嘅另一附屬景區，大明洪武十四年（1381年）起好，位置喺山海關區，北靠龍海大道同望海道；西靠石河入海口；南同東靠渤海。

佢既係明長城東邊起點，又係長城唯一嘅入海位兼有「海上長城」嘅稱呼，亦係長城唯一嘅海上敵臺同埋明長城東邊嘅第一個關口，更加係長城第一座觀海樓閣同保存得最完整嘅大明海防兵營等。大清八國聯軍期間亦做過營盤嘅所在地。

史
-

老龍頭喺大明洪武十四年（1381年）由大將軍徐達領導而起，後嚟經過好多位重臣名將修繕而變成防住京師（而家嘅北京）嘅海防要塞。雖然1900年因八國聯軍入侵而冧咗，但1984年，前國家領導人鄧小平發出咗「愛我中華，修我長城」嘅標語兼從1985年開始，用咗8年時間，直到1993年先至將原先老龍頭個樣整返出嚟。

景點
--

寧海城御碑亭道光御製臥碑南海口關海邊景區
靖鹵臺天開海岳碑刻入海石城建築石八卦陣海上長城附近嘅亭閣
老龍頭係由寧海城、澄海樓、入海石城、南海口關、龍武營、海神廟同埋龍園、靖鹵臺、濱海長城等景觀組成。

### 寧海城

寧海城係景區北門口啱入去無耐見到一景，亦係萬里長城軍事防禦建築入面，唯一功能齊全嘅海堡城。喺大明時期起好，入面有軍事指揮機構守備署同入住軍隊嘅龍武營、大明七品武官嘅官邸、龍王廟、關帝廟等建築響度。喺中華地區好少見到保存得比較好嘅甕城響度。

### 御碑亭

御碑亭係景區南邊近海邊，城上一亭。大清乾隆十九年（1754年）起好。瓦頂屬黃色琉璃瓦、入面嚿碑寫嘅係大清乾隆八年（1743年）、十九年所題嘅三首長詩。雖然1900年因八國聯軍戰役而冧，但1992年重新起返出嚟。

### 道光御製臥碑

道光御製臥碑係景區南邊近海邊，城上一碑。曾經喺大清道光九年（1829年），道光帝東謁祖陵返到山海關，上澄海樓同侍從大臣一齊搞對聯嘅碑。雖然1900年因八國聯軍戰役而冧兼俾鬼佬寫咗雞腸入去，但1987年俾考古隊發現咗噉嘅碑刻重喺1992年起返出嚟。

### 夯土砲臺

夯土砲臺係景區南邊近海邊，城上一砲臺。大清道光廿年（1840年），開州協副將向榮泰調啲防衛嚟睺住南海口關，加上要加強沿海防衛而搞出嚟。1987年修復老龍頭長城時一直保留咗落嚟。

### 天開海岳碑刻

天開海岳碑刻係景區南邊嘅海上城堡一碑，屬青石品種。長70cm，闊25cm，高265cm。究竟係邊位同幾時寫，家下無從考證，但根據專家鑒定過屬大唐年代。嚿碑正面寫住「天開海岳」四大字。

### 遺址窿

遺址窿係景區南邊嘅海上城堡一窿，入面放咗好多大明長城牆體內部結構。舊時整長城用嘅係沙、土、石灰，再溝糯米湯整成。家下個窿大門口有棟木門鎖實咗，唔入得去。

### 靖鹵臺

靖鹵臺，全名「靖鹵一號敵臺」，係景區南邊嘅海上城堡一砲臺。大明嘉靖卌四年（1565年）由孫應元負責一手起，直到隆慶庚午年（1570年）先至改成噉嘅名，1987年修復過。砲臺總高17m。

### 入海石城

入海石城係景區最南邊嘅海上城牆，亦係明長城插到海入面最㞘部份，全程水上飄。大明萬曆七年（1579年）由‎薊鎮（而家係天津‎薊州區）總兵戚繼光牌參將吳惟忠負責起，後嚟喺1987年修復過。全長22.4m，闊8.3m，高9.2m。除咗中間嘅四五六層用返原嚟入海石城用過嘅基礎石嚟整之外，凈低嗰啲用大石頭整。

### 南海口關

南海口關係景區最南邊嘅海上關隘，大明洪武年間起好。初期屬海陸防禦嘅緊要關道。不過喺大明尾因戰亂而冧兼俾沙泥扱埋，直到1987年修復長城時先至挖返出嚟重按原樣恢復返。

攷
-

|  |  |
| --- | --- |
|  | 維基同享有多媒體嘅嘢：**Old Dragon Head** |

1. ↑  〈老龙头，畅游长城唯一海陆军事防御体系〉. 原著喺2020年3月28號歸檔. 喺2018年6月24號搵到.
2. ↑  〈凭吊老龙头〉. 原著喺2020年3月28號歸檔. 喺2018年6月24號搵到.

前後關隘
----


|  |  |  |
| --- | --- | --- |
| 山海關玉門關／嘉峪關← | **老龍頭**萬里長城 | *終點* |
|
喺海邊嘅凱帆軒
**凱帆軒（Hampton Place）**係香港九龍大角咀奧運站嘅一個罕有臨海私人屋苑，總共設有3幢樓高54層嘅住宅大廈，提供880個單位，建築面積由587至到674平方呎，全部係兩房單位。另外，屋苑設有住客停車場，提供270個車位。住宅發展商係長江實業，而管理公司就係高衛物業管理有限公司，佢係長江實業嘅全資附屬機構。

凱帆軒喺港鐵奧運站海邊，係九龍市區近車站而起嘅樓，喺2003年12月入伙。凱帆軒喺奧運站地段海邊位置，喺浪澄灣北面，面向中環、港島西、同埋昂船洲維多利亞港海景，因為靠海邊而起，前面無遮擋，加上配合單位嘅設計，令到大部份單位坐享維多利亞港海景。

位置
--

凱帆軒喺香港九龍奧運站海帆道11號。隔籬嘅樓有維港灣、奧海城一期、浪澄灣、一號銀海、大角嘴天主教小學（海帆道）、同埋官立嘉道理爵士中學（西九龍）等等。

設施
--

戶外設有30米海景泳池、池畔曬台、燒烤區、釣魚區同埋兒童遊樂場。

另外，住客會所設有健身中心、蒸氣浴室、桑拿浴室、閱讀閣、桌球室、乒乓球室、美容護理室、舒閒按摩區、健康舞室、兒童遊戲組件、私人電影院同埋宴會廳。

交通
--

港鐵
* 奧運站 A 出口
* 南昌站 C 出口

巴士
* 九龍巴士路綫 13D，43C，87B
* 新世界第一巴士路綫 701，971
* 機場巴士路綫 A21，E21，N23

專綫小巴
* 綠色專綫小巴：海帆道設有46號，70號和78號小巴總站，分別去九龍灣麗晶花園，鑽石山站同埋尖沙咀漢口道

住客穿梭巴士
* 屋苑設有住客穿梭巴士服務，來往奧海城二期，車程約莫要7分鐘，服務時間係每日朝頭早七點至到夜晚十點。

* 凱帆軒嘅正門喺海帆道，佢係一條好靜嘅道路凱帆軒嘅正門喺海帆道，佢係一條好靜嘅道路
* 凱帆軒有住客車同埋停車場（圖中係咁）凱帆軒有住客車同埋停車場（圖中係咁）
* 凱帆軒門牌凱帆軒門牌

買嘢、消閒、娛樂
--------

由凱帆軒行去奧海城一期，約莫要5分鐘；如果行去奧海城二期，就約莫要8分鐘。此外，屋苑設有住客穿梭巴士服務，去奧海城二期。

特色
--

* 凱帆軒設計嗰陣，因為建築師將大廈座向郁過，所以觀景角度更加闊。因為喺海邊，無論高、中同低層，海景前面都無樓宇遮住，令大約80%嘅單位有中環同埋昂船洲維多利亞港海景。
* 凱帆軒大廈公契畀住客養貓、狗等等寵物。不過管理公司就喺住戶手冊裏面，列明唔畀養寵物，所以引起部份愛狗同怕狗住戶鬧交，造成無必要嘅爭拗。

連去
--

|  |  |
| --- | --- |
|  | 維基同享有多媒體嘅嘢：**Hampton Place, Hong Kong** |

* 凱帆軒官方網站
* 出凱揚帆 - 凱帆軒業主社群
* 情軒凱帆 - 凱帆軒業主網站
* 港鐵公司 - 奧運站街道圖
* 港鐵公司 - 南昌站街道圖
* 凱帆軒 成交紀錄
* 美聯物業
* Google衛星圖
**前綫**（英文：**The Frontier**）係香港一個泛民主派政治團體，響1996年8月26號成立。2008年11月一次會員大會通過同民主黨合併，但解散方案就通過唔到，最後喺2008年12月只得部分成員轉投民主黨。冇加入民主黨嘅成員，包括甄燊港等連同新成員，其後重新組織前綫，2010年9月9號正式重新註冊。

甄燊港之後成為咗新前綫嘅召集人，但去到2018年，前綫Facebook已經冇再更新，網站亦冇再運作。

政治信念
----

前綫嘅主要政綱係爭取普選、捍衛人權、全民制憲同維護法治。

經濟政策方面，前綫主張香港實施公平競爭政策，反對壟斷同禁止反競爭行為。

民生方面，包括要求改善工人待遇、就最低工資同最高工時立法、提倡更完善嘅失業救濟、更多社會福利同公屋減租。

發起人
---

發起創立前綫嘅人，包括：

* 劉慧卿
* 何秀蘭
* 李卓人
* 梁耀忠
* 劉千石
* 黃錢其濂

選舉成績
----

響1998年同2000年立法會選舉，前綫成員一共贏咗五席分區直選產生嘅立法會議席：

* 劉慧卿
* 何秀蘭
* 李卓人（用職工盟名義參選）
* 劉千石（同上）
* 梁耀忠（用街坊工友服務處名義參選）

2002年4月，一批前民主黨少壯派成員，同部分前民協成員，脫黨組成社會民主論壇，之後加入前綫。

2004年立法會選舉，前綫嘅何秀蘭同45條關注組嘅余若薇合組名單參選立法會港島區選舉，但最終何秀蘭落選。一般相信何秀蘭之所以會輸，係因為民主派選戰策略失誤所致。由於呢個原因，前綫響第三屆立法會只剩劉慧卿一個立法會議員。

2007年區議會選舉，前綫共派出15人參加，最終只得3席；而2008年立法會選舉，劉慧卿、李卓人同梁耀忠當選。2008年12月前綫同民主黨合併，3個前綫區議員同埋劉慧卿轉投民主黨，而李卓人同梁耀忠喺前綫重新註冊之後都冇返去，因此前綫一個區議會議席同埋立法會議席都冇。

出面網頁
----

* 〈官方網站〉.
* 〈社民壇集體加入前綫新聞稿〉.
* 〈前綫Facebook〉.

| * 睇
* 傾
* 改
香港 香港政黨 |
| --- |
| **本土派** | 本土民主前線 - 青年新政 |
| **民主派** | 民主黨 - 公民黨 - 人民力量 - 社民連 - 工黨（職工盟） - 街工 - 民協 - 新同盟 - 公專聯 - 土地正義聯盟（自決派） |
| **城邦派** | 香港復興會 - 香港市民黨 |
| **中間派** | 民主思路 - 新思維 |
| **建制派** | 民建聯 - 自由黨 - 工聯會 - 新民黨（公民力量） - 勞聯 - 專業會議 - 經民聯（西九新動力） - 新論壇 - 實政圓桌 - 新界大聯盟 - 港島聯 - 九社聯 - 新社聯 - 專業動力 - 民生圓桌 |
| 睇埋：香港政治、香港立法會、香港區議會、非建制派、抗爭派 |
**希拉莉·羅得漢·克林頓**（英文：**Hillary Rodham Clinton**，1947年10月26號—）係前任美國國務卿，曾經喺2001年到2009年期間擔任代表美國紐約州嘅聯邦參議員。因為佢老公克林頓係第42任美國總統，所以佢亦都曾經喺1993年到2001年期間擔任第一夫人。佢而家係美國民主黨黨員。

2007年1月20號，希拉莉宣佈成立一個競選總統研究委員會，加入角逐2008年美國總統職位，但後來退選。2009年1月21號，希拉莉上任美國國務卿，係美國歷史上第三位女性做到國務卿。

希拉莉做咗2016年美國總統選舉嘅民主黨初選候選人，打低主要對手伯尼山德士後做咗民主黨正式參選人，同美國共和黨嘅當勞侵對決，但都係選唔到。

早年生平
----

希拉莉喺1947年10月26號喺芝加哥出世，阿爸係共和黨人，有威爾斯同英格蘭血統，阿媽有威爾斯、蘇格蘭同法裔加拿大血統。希拉莉曾經係共和黨嘅支持者，曾經喺1964年美國總統選舉幫過共和黨。但係喺1968年因為唔妥獲得當時共和黨黨代表大會提名嘅理察尼克遜，所以轉投民主黨。1973年喺耶魯大學法學院畢業開始做律師，之後搬咗去阿肯色州仲加入咗國會水門事件嘅彈劾調查小組。

1975年同比爾·克林頓結婚，1980年生咗個女叫雀兒喜·克林頓。克林頓喺1979年到1981年同埋1983年到1992年做咗阿肯色州州長，所以希拉莉成為咗阿肯色州第一夫人並且喺呢12年期間參與兒童福利嘅事務。

成為第一夫人
------

克林頓喺1993年到2001年期間擔任第42任美國總統，所以希拉莉成為咗美國第一夫人。喺希拉莉在任期間推行咗唔少改善教育同醫療嘅政策。佢喺1994年想推健康保險計劃，但無獲得由民主黨控制嘅國會通過。民主黨喺健康保險計劃呢一疫嘅失敗令對手共和黨喺1994年嘅中期選舉中拎多咗議席，重新得到翻國會嘅控制權。自此之後，希拉莉減少咗喺國內政策方面嘅參與，轉而開始參加更多國際性嘅事務。

成為參議員
-----

喺2000年，希拉莉成為咗美國參議院議員，佢喺在任期間一邊維持自由派選民嘅支持，一邊努力拉攏中間派選民，包括投票支持伊拉克戰爭。

2006年11月7日嘅美國中期選舉中，希拉莉成功連任紐約州參議員，得票中比較多係女性選民。

2008年美國總統選舉
-----------

希拉莉（1992年）
希拉莉喺2007年1月20號喺個人網頁度宣佈組織緊競選總統研究委員會，有意角逐美國總統職位。喺2008年民主黨黨內初選，希拉莉一開始以大幅領拋離其他侯選人，但喺民主黨政壇新秀非裔美國人巴拉克·奧巴馬參議員宣佈參選後，兩人展開激烈嘅競爭。2008年6月3號完成嗮所有嘅初選投票，雖然希拉莉喺初選中總共得到約1800萬張普選票，比奧巴馬多出17萬票，但因為美國民主黨嘅黨代表票比例分配制度，奧巴馬最尾因為黨代表票總體上比希拉莉多而贏得提名。希拉莉喺6月7號正式承認競選失敗。

美國國務卿
-----

希拉莉喺2009年到2013年期間喺奧巴馬第一任政府擔任國務卿，在任期間出訪咗112個國家。2011年3月希拉莉曾表示自己唔會再擔任下一屆國務卿，奧巴馬之後搵咗參議員約翰·克里繼任。

希拉莉喺卸任後被指使用個人電子郵件帳戶處理公務因此引起「電郵門事件」嘅爭議。

2016年美國總統選舉
-----------

希拉莉喺2015年4月12號宣佈參加2016年美國總統選舉，2016年6月9號佢拎到多數黨代表票，打敗伯尼山德士，正式得到民主黨嘅提名資格，代表民主黨參選總統，同共和黨提名人當勞侵決一勝負，最後因為選舉人票比當勞侵少而輸咗。

Hillary Clinton (2016)希拉莉 (2016年)

出面網頁
----

|  |  |
| --- | --- |
|  | 維基同享有多媒體嘅嘢：**Hillary Rodham Clinton** |

* 希拉莉個人網頁（英文）
* "Hillary Rodham Clinton | whitehouse.gov" (英文). 白宮.


|  |  |
| --- | --- |
|  | 呢篇同美國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
起緊嘅希慎廣場（2010年7月）
起緊嘅希慎廣場（2010年12月）
**希慎廣場**（英文：Hysan Place）嚮香港島銅鑼灣軒尼詩道500號，地盤前身係興利中心，業主係希慎興業，2006年尾拆卸。而希慎廣場嚮2007年開始起，投資近25億港紙，由金門建築做總承建商。物業預計於2012年1月起好，諗住2012年第2季開幕，將會成為希慎興業旗下最大嘅香港商場，佢亦會成為灣仔區單一業主第2大商場。

簡介
--

希慎廣場係港鐵銅鑼灣站上蓋物業，樓高36層、有4層停車場、17層零售商場，470,000平方呎。之上有15層寫字樓同埋醫生村，240,000平方呎，係香港甲級寫字樓、LEED綠色白金建築。由Kohn Pedersen Fox同劉榮廣伍振民建築師事務所設計，商場由Benoy室內設計。大樓中央有個廣場。大樓升降機用三菱牌。

參考
--

出面網頁
----

* 希慎廣場
* Benoy: Hysan Place

|  |  |
| --- | --- |
|  | 維基同享有多媒體嘅嘢：**Hysan Place** |

| * 睇
* 傾
* 改
希慎興業 |
| --- |
| **人物** | 利希慎家族 - 利良奕 - 利希慎 - 利定昌（已故）- 利子厚 |
| **住宅** | 竹林苑 - 新寧閣 |
| **辦公室** | 友邦中心 - 宏利保險大廈 - 嘉蘭中心 - 禮頓中心 - 禮頓道111號 - 希慎道壹號 - 新寧大廈 |
| **商場** | 友邦中心 - 利園 - 利園二期 - 利舞臺廣場 - 禮頓中心 - 禮頓道111號 - 希慎道壹號 - 新寧大廈 |
| **中國內地物業** | 上海港匯廣場 |
| **新加坡物業** | 怡景苑 - 怡馨苑 - 嘉莉園 |
| **發展中物業** | 希慎廣場（興利中心重建項目） |
**2023年歐洲歌唱大賽**（英文：**Eurovision Song Contest 2023**）係第67屆歐洲歌唱大賽，主辦地係上屆亞軍國英國嘅利物浦，呢年總共有37國參加，係自2014年以嚟最少。最後由瑞典嘅羅琳攞冠軍。第二名同埋第三名就分別由芬蘭同埋以色列攞到。

舉辦地
---

上屆比賽由烏克蘭贏咗，根據規矩，今屆應該係喺烏克蘭度搞，不過由於俄羅斯入侵烏克蘭，令到比賽安全風險好高，最後經過商議，歐洲廣播聯盟決定由亞軍英國接辦，最後揀咗利物浦作為主辦城市。上一次唔係由冠軍國主辦嘅大賽已經係1980年嘅事，當年冠軍以色列因為財政問題同大賽日子撞正國定假期而決定退出。

投票制度
----

2022年11月22號，歐洲廣播聯盟宣佈呢屆大賽新投票制度：兩場準決賽將會完全由觀眾投票話事，至於決賽就繼續沿用觀眾投票同各國評審各佔一半嘅制度。

同時，今年開始，唔係參賽國家嘅觀眾都可以透過歐洲歌唱大賽嘅官方應用程式嚟投票，分數會統一計入「全球其他地方」入面。

記錄
--

* 羅琳代表瑞典攞到第七次冠軍，平咗愛爾蘭嘅記錄。
* 羅琳亦都係繼愛爾蘭嘅莊尼·羅根之後，第二個參賽者攞到兩次冠軍。
* 芬蘭代表Käärijä嘅歌曲〈Cha Cha Cha〉攞到第二名，刷新咗芬蘭話歌曲喺大賽入面嘅最高排名。
* 德國又再冧莊包尾，同時係近十年嚟第四次包尾。

| * 睇
* 傾
* 改
歐洲歌唱大賽 |
| --- |
| 
* 1956
* 1957
* 1958
* 1959
* 1960
* 1961
* 1962
* 1963
* 1964
* 1965
* 1966
* 1967
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* ~~2020~~
* 2021
* 2022
* 2023

 |
**老鼠愛大米**（粵拼：lou5 syu2 ngoi3 daai6 mai5）係一首喺2004年12月底到2005年就㷫嗮成個網絡嘅熱門歌曲。呢首歌係由楊臣剛負責作詞同作曲，王啟文嚟負責主唱。而之後俾香香、郭美美、胡楊林等人同楊臣剛都唱過呢首歌。而呢首歌曲出咗街之後就俾其他歌星唱咗好幾個唔同嘅語言版本。

創作背景
----

喺踏入咗21世紀之後嘅中國，由於出現咗好多種唔同嘅娛樂活動，而音樂喺業餘嚟講，已經越嚟越少人關注。不過由於網路時代已經殺到，甚至畀嗰時嘅新一代後生仔女將呢首歌當成係佢哋上網過程入面嘅伴奏音樂同舒緩放鬆神經嘅一種工具。

點解呢首歌喺出咗街之後就鬼咁多人唱佢？
-------------------

因為呢首歌嘅節奏好容易唱，而且歌詞都好白話下。尤其係所謂「老鼠愛大米」就係用嚟形容鍾意情人嘅程度，結果就整出咗網路族啲人嘅想像力。

唔同嘅語言版本
-------

呢首歌曲出咗街之後，俾人唱過以下嘅語言版本：

粵語、英文、日文、韓文、越南文、高棉文。

出面各種語言版本嘅視頻
-----------

* YouTube上面嘅原唱 - 王啟文 主唱
* YouTube上面嘅粵語版 - Twins 主唱
* YouTube上面嘅英文版 - North 主唱
* YouTube上面嘅英文版 - San Panith 主唱
* YouTube上面嘅日文版 - 美山加恋 主唱
* YouTube上面嘅日文版 - 下川美娜 主唱
* YouTube上面嘅韓文版 - 李素殷 主唱
* YouTube上面嘅越南文版 - 范青草 主唱
* YouTube上面嘅高棉文版 - Preap Sovath 主唱

攷
-

* 老鼠爱大米：网络歌曲的顶峰
* The Million Dollar Mouse
* ネットから生まれたヒット曲 - 詳しい背景
雞場街牌坊
**雞場街**文化坊係一條喺馬來西亞馬六甲州馬六甲市，集古跡、文化、休閒為一體嘅古老街道，喺2000年成立，如今已發展成出名文化旅遊景點。

雞場街原義取自於閩南文「街場街」，意思係形容佢係繁忙嘅街道，而閩南文嘅「街場」同「雞場」同音，所以逐漸將佢演變叫做雞場街。另外，由於馬六甲州曾經畀荷蘭殖民統治，雞場街亦被改名做Jonker Walk，主要係指荷蘭貴族街。s

雞場街依家打造成為出名繁華嘅文化旅遊景點，因為早喺中國明代出名外交使節鄭和七次遠洋航海，並且六次駐節馬六甲時，喺當地設立「官廠」，亦令以雞場街為主幹嘅廿幾條周邊街巷成為當時華人遷居南洋最早集中聚居地區。但係，雞場街喺1990年代開始走向沒落，好多當地居民遷移新區，造成老街城區人去樓空，失去原有繁華景象。當時，馬六甲州政府意識到危機，並喺2000年提出成立雞場街文化坊嘅倡議，同時委任以馬六甲州資深行政議員拿督威拉顏文龍太平局紳博士為首嘅工委會，領導開展雞場街發展建設工作。

經過多年規劃經營之下，雞場街以及周邊街巷嘅百年老房古建成功得以保留，並獲注入新元素，包括辟設每逢星期五至星期日，一連三日傍晚開始至淩凌晨嘅夜市，進而擺攤展售各種地道美食、精美藝品、出名土產等，造就無數商機，間接恢覆過去嘅繁榮現象。另外，雞場街如今除咗有好多結合中式南洋建築風格嘅古樓林立，包括百年華人同鄉會館甚至寺廟之外，亦喺周末封街之夜同埋華人佳節時期富含各種精彩活動，例如：除夕迎春倒數、春節布置盛會、龍獅大鬧元宵等，形成一股蘊含濃郁嘅中華文化氣息。

由2008年7月7號開始，雞場街老街城區成功獲得聯合國教科文組織名列世界文化遺產，每年吸引超過2000萬名遊客到訪觀光。2017年3月19號，南京市人民政府贈送一對漢白玉獅畀馬六甲市，並將呢對漢白玉獅安置喺雞場街世界文化遺產公園入口處，作為兩市喺2008年開始締結成為友好城市嘅友誼象徵。同年5月26號，雞場街亦同江蘇周莊古鎮正式結為友好合作景區，並喺雞場街舉辦華夏周莊文化周，繼而推動兩地文化旅遊交流。2018年5月19號，雞場街隨後再同四川寬窄巷子正式簽署締結成為友好合作街區。

建築風格
----

呢條街由Stadthuys附近，馬六甲河對岸開始。沿路左右兩邊充滿住歷史價值房屋，佢哋嘅歷史可以追溯至17世紀。另外，呢條街仲有出售古董、紡織品、食物、手工藝品同埋紀念品（例如鎖匙扣同衫）嘅商舖。

活動
--

 
 
雞場街夜市
每個星期五、六、日黃昏6點開始，呢條街都會封路，設有夜市攤擋。

景點
--

雞場街景點包括：

* 巴巴娘惹遺產博物館
* 鄭和文化博物館
* 正勳滕廟
* 亨傑巴特墓
* 杭卡斯圖里墓
* 甘榜胡魯清真寺
* 甘榜吉靈清真寺
* 斯里Poyyatha Vinayagar Moorthi寺
* 海峽中國珠寶博物館
* 泰米爾衛理公會

相
-

* 河畔生活之家畫廊河畔生活之家畫廊
* 陳漢美術館陳漢美術館
* 雞場街圖書館雞場街圖書館
* 「金」嘅藝術同生活畫廊Kim's Art and Living Gallery「金」嘅藝術同生活畫廊Kim's Art and Living Gallery
* 莫香樓美術館莫香樓美術館

參考
--

1. ↑  "Jonker Walk". *Wikipedia* (英文). 2017-07-03.
2. ↑  〈[華人世界]唐人街 馬來西亞 顏天祿：馬六甲華人老街的守護者\_CCTV節目官網-CCTV-4\_央視網(cctv.com)〉. *tv.cctv.com*. 喺2018-07-13搵到.
3. ↑  〈人民日報海外版-人民網〉. *paper.people.com.cn*. 原著喺2018-07-13歸檔. 喺2018-07-13搵到.
4. ↑  李晨陽. 〈大馬雞場街辦年貨市場喜迎春節——人民政協網〉. *www.rmzxb.com.cn*. 喺2018-07-13搵到.
5. ↑  〈特寫：馬六甲舞獅鬧元宵---中國---東盟中心〉. *www.asean-china-center.org*. 喺2018-07-13搵到.
6. ↑  CCTV.com央視國際網絡有限公司版權所有. 〈馬六甲被聯合國列為世界文化遺產[組圖]\_cctv.com提供〉. *news.cctv.com*. 喺2018-07-13搵到.
7. ↑  "Sina Visitor System". *www.weibo.com*. 喺2018-07-13搵到.
8. ↑  〈周莊古鎮牽手馬六甲南洋古街，吸收國際元素推進"旅遊+"\_長三角政商\_澎湃新聞-The Paper〉. *www.thepaper.cn*. 喺2018-07-13搵到.
9. ↑  chinanews. 〈中國周莊國際旅遊節啟幕 江南古鎮牽手南洋古街-中新網〉. *www.chinanews.com*. 喺2018-07-13搵到.
10. ↑  chinanews. 〈"2017華夏周莊文化周"在馬來西亞名城馬六甲舉行-中新網〉. *www.chinanews.com*. 喺2018-07-13搵到.
11. ↑  〈新朋老友都來了 一起討論新經濟 - 成都商報|成都商報電子版|成都商報官方網站〉. *e.chengdu.cn*. 原著喺2021-04-12歸檔. 喺2018-07-13搵到.
12. ↑  chinaqw. 〈大馬雞場街與成都寬窄巷合作 促華人了解特色老街-中國僑網〉. *www.chinaqw.com*. 喺2018-07-13搵到.
**多種用途實驗**（英文：**Alternate Uses Task，AUT**）係一種廿一世紀初成日俾人用嚟評估創意嘅心理實驗方法。

AUT 做法如下：搵 n 個受試者返嚟，逐個逐個叫佢哋去實驗室度；到咗實驗室，就俾一件物體（例如一嚿磚頭）個受試者，要佢喺限時之內諗吓件物體有咩可能嘅功能，例如一嚿磚頭除咗可以攞嚟起建築物之外，仲可以攞嚟做武器，或者砸住張紙等張紙唔會俾風吹走；受試者講完佢諗到嗰啲用途之後，研究者就會搵一套標準化嘅方案嚟評估「創意有幾高」，包括：

* **順暢度**：諗到幾多種唔同用途；
* 原創性：諗到嘅用途有幾異於常人；
* **彈性**：諗到嘅用途跨越咗幾多個領域；
* 闡述：對諗到嗰啲用途嘅描述有幾詳細；

... 呀噉。跟住研究者得出「創意值」，就可以做統計分析睇吓創意值會受咩因素影響，而且研究者仲可以索性做實驗操作，例如係用神經科技特登刺激某個腦區，睇吓個腦區受刺激會點樣影響一個人嘅「創意值」。

睇埋
--

* 洞察力
* 擴散性思考

攷
-

1. 1 2  "The Alternative Uses Test". *Creative Huddle*.
2. 1 2  Alhashim, A. G. & Marshall, M. (2020, January). WIP: Assessing Creativity of Alternative Uses Task Responses: A Detailed Procedure (PDF). In *ASEE annual conference*.

|  |  |
| --- | --- |
| Stub icon | 呢篇同心理學相關嘅文係楔位文。歡迎幫維基百科擴寫佢。睇 • 論 • 改 • 歷 |
前深水埗配水庫
**前深水埗配水庫**（英文：**Ex-Sham Shui Po Service Reservoir**），前名**深水埗食水減壓缸**（英文：**Sham Shui Po Fresh Water Break Pressure Tank**），又叫**窩仔山蓄水池**、**主教山配水庫**，係香港舊時一座水務設施，喺九龍深水埗東部窩仔山（又叫主教山）山體入面，喺1904年8月10號落成，到1970年停用後就丟荒咗。

2020年12月水務署安排清拆嗰陣，畀人意外咁到發現咗呢度係有著好古典嘅建築特色，公眾開始關注返仲強烈咁要求當局停止清拆同再保育，最後當局係暫停咗工程先。

建築
--

前深水埗配水庫整體係呈圓形，直徑大概係150英呎、20英呎深，容量200萬加侖，入邊係由麻石柱陣同圓拱形紅磚嘅結構撐返住，成個建築係有著古羅馬式嘅風格。

清拆
--

香港水務署喺2017年檢查嘅時候，發現丟荒嘅配水庫頂部係出現咗裂痕，畀樹根穿埋入去，嗰時嘅評估係認為結構唔安全，就開始咗計劃清拆。喺2020年10月開始清拆後，暴露咗內部嘅構造，同年12月28號就俾市民發現到減壓缸嘅原本面貌，開始呼籲返水務署停止清拆，收尾就獲得傳媒嘅廣泛報導，而各黨派人士亦一齊呼籲停工，最尾水務署係應承咗停低工程。到咗停工嗰時，配水庫係經已俾拆爛咗20乘10米面積嘅天花，同埋4條麻石柱。喺2021年1月4號水務署確認返個食水減壓缸係喺1904年落成，話會做返臨時加固同整理工程，畀埋人入去視察做復修同保育。

2021年6月10號，主教山水庫獲古物諮詢委員會評做香港一級歷史建築。

攷
-

1. ↑  〈深水埗主教山食水減壓缸地盤重整工程〉 (PDF). 《水務署（香港）》. 2020年5月. 喺2020-12-29搵到.
2. ↑  〈【百年古蹟】深水埗主教山古羅馬儲水池擬清拆　跨黨派促水署停止工程〉. 《香港經濟日報》. 2020-12-28. 喺2020-12-29搵到.
3. ↑  〈水務署亂拆深水埗主教山配水庫百年英殖蓄水池 群眾護池後跪低煞停 揭古蹟辦從未評級〉. 《蘋果日報》. 2020-12-28. 原著喺2020-12-28歸檔. 喺2020-12-29搵到.
4. ↑  〈主教山配水庫｜水務署確認食水減壓缸1904年落成　明起展開臨時加固整理工程〉. 《明報》. 2021年1月4號. 喺2021年1月6號搵到.
潘焯鴻
**潘焯鴻**（英文：Jason Chuk-Hung Poon，1969年12月7號—），係香港中間派政治人，「中科監察」主席、「香港方略」首席研究員，建築工程師。佢喺沙中綫事件入面揭露過唔少內幕，被稱為「沙中綫嘅吹哨人」。

學歷
--

* 香港城市大學法律碩士
* 倫敦南岸大學工程管理一等榮譽學士

政治立場
----

潘焯鴻算係親中派出身嘅政治人物，喺2011年香港區議會選舉後，佢曾經加入自由黨但未有積極参與黨內事務，曾對建制派作出猛烈批評，去到2018年7月因沙中綫事件退黨。

佢曾經形容自己係「淺黃」甚至係泛民主派，話民主、人權、自由、法治等等普世價值係佢嘅政治信仰，又話自己係「良知派」，因為佢一見到唔公義嘅事或者破壞香港核心價值嘅「契弟」，就會出聲批評。不過，眾新聞喺2021年香港立法會選舉期間，就平反六四、香港選舉制度夠唔夠民主、重啟政改、基本法23條立法以及支唔支持成立獨立調查委員會，調查2019年香港警察喺反送中運動期間嘅不法濫權行為五個問題，向包括潘焯鴻在內14名非傳統親中派候選人以問卷形式想問立場，但潘焯鴻一律無答。

選舉史
---

### 2011年區議會選舉

喺2011年區議會選舉，潘焯鴻喺大角咀北選區出戰，但最終只係攞到485票，不敵民建聯同埋工聯會支持嘅劉柏祺以及公民黨支持嘅王嘉盈。

### 2020年香港立法會選舉

2020年，潘焯鴻以獨立身份參選立法會九龍西直選，其後7月於紅磡站外正式宣布參選，但最終政府因為肺炎疫情而單方面宣佈選舉延期。之後，潘焯鴻繼續發表時事評論監察政府施政，同時設立中科媒體，討論時政。

### 2021年選舉委員會選舉

2021年8月，潘焯鴻報名參加宗教界中入面嘅「天主教香港教區」代表，但天主教香港教區有多達40人報名，最終潘焯鴻喺抽簽制度下落選。

### 2021年香港立法會選舉

喺呢次選舉，由於北京未經諮詢或香港人同意，大幅度削減直選議席，所以好多泛民主派都唔參與。不過，潘焯鴻就以獨立身份參選，最初計劃出選九龍西選區，但之後就改去香港島東選區，並且得到長實執董周偉淦（「喜悅一生」、「瀟灑一生」馬主）、全國政協常委胡定旭（「逍遙駒」馬主團體成員）等親中派人士提名。選舉期間，佢被形容為「非傳統建制」，得到一啲傳媒嘅關注。

之後喺一啲競選宣傳入面，佢同一啲將自己定位為非建制嘅候選人亦有聯合宣傳嘅安排，又同時得到一啲具有民主派背景嘅人士，同埋部分親中派支持，但亦引起泛民主派入面一啲爭議。例如，民主黨副主席梁翊婷為佢站台，就被黨主席羅健熙批評，話佢作為黨員違反黨內機制，之前已經喺黨入面討論過話唔支持潘焯鴻，梁翊婷做法令黨友嚴重質疑佢嘅誠信。另外，潘焯鴻亦被連登仔指控，濫用中文維基百科幫自己宣傳，違反中文維基百科關於利益衝突條文，唔符合中文維基百科「維基百科唔係未經篩選嘅資訊收集處」同埋「維基百科唔係宣傳工具」嘅做法。

喺一個未有披露機構背景嘅民調入面，潘焯鴻被指同吳秋北一同領先對手，二人嘅支持度分別約為一成半。不過，佢就指自己選情唔樂觀，因為自己資源唔多，選舉氣氛低迷。

結果，佢以14,435票落選，成為香港島東選區直選入面，得票最低嘅一位，事後話，投票率創新低、香港免費乘車日係佢落選嘅原因。

參考
--

1. 1 2  頭條日報. 〈專欄｜周梁劉健儀撐潘焯鴻 自由黨撇清關係〉. 《頭條日報 Headline Daily》 (中文). 原先內容歸檔喺2021-12-16. 喺2021-12-16搵到.
2. 1 2 3  吳婉英. 〈田北俊讚中科潘焯鴻「夠pop過好多黨友」　嘆自由黨難再有直選議員〉. 原先內容歸檔喺2021-12-07. 喺2020-05-07搵到.
3. ↑  鄭榕笛. 〈【專訪】沙中線案成退黨最後稻草　潘焯鴻：政界有人想我收聲〉. 原著喺2019-02-03歸檔. 喺2020-05-07搵到.
4. ↑  林劍 (2021-11-30). 〈專訪︱沙中線吹哨者潘焯鴻：我是良知派 斥林鄭挑矛盾不配做特首〉. 《香港01》 (香港中文). 原先內容歸檔喺2021-12-13. 喺2021-12-02搵到.
5. ↑  〈眾新聞 | 【立會選舉】直選14人非傳統建制 僅2人稱目前制度不夠民主 3人承諾提平反六四動議〉. 《眾新聞》 (中文). 原先內容歸檔喺2021-12-05. 喺2021-12-16搵到.
6. ↑  〈香港立法會選舉：「愛國者治港」下新崛起的政治力量〉. 《BBC News 中文》 (繁體中文). 2021-12-02. 原先內容歸檔喺2021-12-07. 喺2021-12-07搵到.
7. ↑  吳婉英. 〈田北俊讚中科潘焯鴻「夠pop過好多黨友」　嘆自由黨難再有直選議員〉. 原先內容歸檔喺2021-12-07. 喺2020-05-07搵到.
8. ↑  〈【立法會選舉】建制九西現暗湧 傳中科潘焯鴻考慮參選〉. 喺2020-05-07搵到.`{{cite web}}`: CS1 maint: url-status (link)
9. ↑  〈選委會｜天主教40人爭10席　潘焯鴻參戰：拒爭建制票　交天主決定〉. 2021-08-11. 原先內容歸檔喺2021-12-29. 喺2021-11-17搵到.
10. ↑  立場新聞. 〈【立法會爭位】獲新相識胡定旭提名　潘焯鴻入到閘：我哋越講越投契〉. 《立場新聞》. 立場新聞. 原先內容歸檔喺2021-11-22. 喺2021-11-15搵到.
11. ↑  吳倬安 (2021-12-01). 〈政圈風聲｜非建制研結盟催票 共同綱領爭普選 冀泛民猛人牽頭〉. 《香港01》 (香港中文). 原先內容歸檔喺2021-12-02. 喺2021-12-02搵到.
12. ↑  〈信報即時新聞 -- 梁翊婷現身潘焯鴻造勢大會〉. 《信報即時新聞》. 原先內容歸檔喺2021-12-13. 喺2021-12-16搵到.
13. ↑  〈【立法會爭位】梁翊婷現身潘焯鴻造勢大會 民主黨連續 2 日有黨員站台 羅健熙批評：令黨友嚴重質疑其誠信 | 立場報道 | 立場新聞〉. 《立場新聞 Stand News》. 原先內容歸檔喺2021-12-17. 喺2021-12-16搵到.
14. ↑  〈2021立法會選舉 - 立會選戰2021〉. *hd.stheadline.com*. 原先內容歸檔喺2021-12-16. 喺2021-12-16搵到.
15. ↑  "LIHKG". 《LIHKG 討論區》. 原先內容歸檔喺2021-12-16. 喺2021-12-16搵到.
16. ↑  吳倬安 (2021-12-05). 〈政圈風聲｜潘焯鴻獲梁翊婷簽支持同意書 與吳秋北同領先滾動民調〉. 《香港01》 (香港中文). 原先內容歸檔喺2021-12-12. 喺2021-12-05搵到.
17. ↑  周皓宜 (2021-12-11). 〈立法會選舉｜港島東建制全告急 潘焯鴻：無佢哋咁多資源分析選情〉. 《香港01》 (香港中文). 原先內容歸檔喺2021-12-12. 喺2021-12-11搵到.
《**萬千熄機賀台慶**》係2013年11月嘅一場香港公眾運動，亦係無綫電視節目《萬千星輝賀台慶》嘅惡搞，主要指香港市民集體熄機罷睇《萬千星輝賀台慶》，以表達對香港政府唔發牌畀當時得到唔少公眾支持嘅香港電視網絡，但又唔明確交代原因，從而造成行業壟斷嘅不滿，同時反對無綫電視嘅立場同埋佢哋節目《東張西望》對香港免費電視牌照爭議所發表嘅偏頗見解。

有膠登音樂台嘅網民和應呢次行動，將《萬千星輝賀台慶》嘅主題音樂惡搞變成一曲《萬千熄機賀台慶》，歌詞批評無綫節目質素低劣。不過，面對當時網民嘅不滿，陳百祥就公然挑釁香港人，話如果佢哋可以熄機令到無綫得返兩、三點收視，佢就跪落嚟，一路由將軍澳錄影廠跪到返屋企。

結果，2013年無綫台慶劇收視創近年新低，平均收視29點，最高31點，比前一年少5點。無綫企業傳訊部副總監曾醒明回應事件，就話喺風風雨雨，咁多衝擊下，仍然有29點收視，無綫感到滿意。

參考
--

1. ↑  〈阿叻：收視兩點我就跪〉. 原著喺2017年1月21號歸檔. 喺2021年11月19號搵到.
2. ↑  〈台慶平均收視29點 最高收視31點〉. 《on.cc東網》 (香港中文). 2013-11-20. 喺2021-11-19搵到.

睇埋
--

* 香港電視廣播史
* 香港免費電視牌照爭議
* 萬千星輝賀台慶
* 慣性收視
**萬國兒童佈道團**（英文：**Child Evangelism Fellowship**，簡稱**CEF**）係一個國際性、冇分宗派、以《聖經》為基礎嘅兒童福音機構。1937年喺美國成立，總部設於美國密蘇里州沃倫頓，目前喺全球超過190個國家成立地區分部，超過2,900位宣教士。

使命
--

* 向兒童傳福音，引領佢哋到教會
* 以聖經為基礎，栽培信主嘅兒童
* 裝備教會信徒參與兒童福音事工

歷史
--

萬國兒童佈道團創辦人歐爾文牧師（Jesse Irvin Overholtzer）喺美國一個基督教家庭成長。喺12歲嘅時候，佢認識到自己嘅罪，就請求媽媽領佢信耶穌。可惜，媽媽同佢講：「仔呀，你太年輕喇」。因此，​歐爾文牧師喺佢升讀大學嘅時候先聽到福音，歸信基督。後嚟，​佢重成為咗一位牧師，並讀到司布真（Charles Spurgeon）嘅講章：「如果有適當嘅指導，五歲以下嘅兒童都可以好似成年人一樣真正信主並重生。」。自此之後佢開始向兒童佈道，並喺60歲嘅時候創立萬國兒童佈道團，向全球兒童傳講福音，每日為全球兒童歸主而禱告。

香港分部
----

萬國兒童佈道團香港分部，由美國嘅司徒牧師（Curtiss Stewart）同牙買加華僑羅秀蓮宣教士喺1963年開拓成立。目前，萬國兒童佈道團香港分部每年舉辦超過40場佈道會、向超過10,000位兒童佈道、領超過5,000位兒童決志信主、訓練2,000位兒童導師等。

出面網頁
----

* 萬國兒童佈道團國際網站
* 萬國兒童佈道團香港網站
* YouTube上面嘅香港萬國兒童佈道團嘅頻道
* 香港萬國兒童佈道團嘅Facebook頁
| How to read a taxoboxHow to read a taxobox**短穗魚尾葵** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 單子葉植物 Monocots |
|
|
|
|
|
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Arecaceae |
|
|
|
|
|
| 屬 | 魚尾葵屬 *Caryota* |
|
|
|
|
|
|
|
| 種 | **短穗魚尾葵 *C. mitis*** |
|

 |
|
| 二元學名 |
| ***Caryota mitis***Lour. |
|
|
|
|
|
|
|
|
|
|
|
|
|
|
|

 **短穗魚尾葵**（粵拼：dyun2 seoi3 jyu4 mei5 kwai4）
（學名：*Caryota mitis*），又叫**叢生魚尾葵**cung4 saang1 jyu4 mei5 kwai4、**叢生孔雀椰子**cung4 saang1 hung2 zoek2 je4 zi2；係棕櫚科魚尾葵屬嘅一種叢林生嘅常綠喬木仔，原產地喺東南亞。而家喺越南、緬甸、印度、馬來西亞、菲律賓、印度尼西亞同埋中國嘅海南島、廣西同廣東嘅山谷林入面都可以搵到佢。

形態
--

呢種植物一般係叢生嘅品種，佢嘅樹幹比較直，樹葉一般喺樹頂嗰度伸出嚟。而葉樣係二次羽狀複葉或羽狀全裂，好似啲魚尾噉。

適應環境
----

呢樖樹鍾意喺有光嘅地區嗰度生，而且佢重好禁（kam1）黑麻麻嘅地區，甚至重生得幾快吓。佢重可以抵抗到大氣污染。

用途
--

佢嘅莖髓心入面有澱粉，可以用嚟食；而花序嘅液汁有糖分，可以用嚟整糖或酒。佢樖嘢比较靚，啱嗮用喺庭院入面種同畀人睇。

相
-

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| 樹 |
| 樹  |

|  |
| --- |
| 葉 |
| 葉  |

|  |
| --- |
| 果（離遠睇） |
| 果（離遠睇）  |

|  |
| --- |
| 果（近啲睇） |
| 果（近啲睇）  |

|  |
| --- |
| 喺福州國家森林公園入面影嘅短穗魚尾葵 |
| 喺福州國家森林公園入面影嘅短穗魚尾葵  |

 |

出面網頁
----

* 維基同享中有關短穗魚尾葵嘅資源類
* 維基物種有關短穗魚尾葵嘅資料
* 短穗魚尾葵 華文百科
* 短穗魚尾葵 澳門生物資料庫
《**綠色奇蹟**》（英文：*The Green Mile*）係由美國小說家史提芬京所創作嘅一系列小說，原書分為六部，每月推出一本，結果當時六部作品都佔據咗《紐約時報》十大暢銷榜嘅位置，最後喺1996年出版結合成一本書推出。法蘭·達拉本特將呢本書改編成同名電影，由湯漢斯飾演角色保羅，並喺2000年奧斯卡金像獎獲得4項提名。

內容簡介
----

1932年，保羅係冷山監獄嘅看守員，佢負責死囚嘅處決事宜，佢需要將囚犯帶到電椅上，途中會經過一段鋪上綠色油漆嘅走廊，因此佢哋都戲稱呢條走廊為綠色末路。一日一位稱為約翰．柯菲嘅黑人，因為判謀殺兩位白人姊妹而判入冷山，當柯菲去到冷山嘅時候，憑姑丈為州長而得到獄吏一職嘅波希對佢加以侮辱，表現出柯菲嘅懦弱同溫馴。保羅對於柯菲殺人感到懷疑，暗中了解事情嘅經過，有一日更見到柯菲以神奇嘅力量醫好自己嘅尿道炎同救返一隻就快死嘅老鼠，深信柯菲係無辜嘅，因此希望放柯菲出監，治療患咗腦癌嘅獄長夫人美琳達。柯菲醫好咗美琳達嘅腦癌，並將痛苦轉移到波希身上，利用波希嘅手，將冷山嘅另一名死囚，謀殺兩名白人孖生姊妹嘅真正兇手威廉射死。雖然監獄所有人都知道柯菲係無辜嘅，結果仍然要將柯菲送上電椅，而柯菲臨死之前重諗緊點解人類可以利用別人嘅愛去加害其他人。

獎
-

1996年年度史鐸克最佳小說獎
啲骨執完就會放入金塔，而金塔喺廣東廣西周圍都見得到。
**執骨**（粵拼：Zap1 gwat1）係指將土葬咗、已經腐化淨低嘅骨攞返出嚟放入金塔嘅行為。做呢樣嘢主要係因為風水，又或者需要搬走佢。呢種風俗喺粵人、福佬人、台灣人、琉球人、同壯族等嘅東亞族群都見得到。呢啲族群多數都係同百越族有關係，而且古代嘅中原皇朝亦都有文獻記載話百越族有啲類似嘅風俗。

做法
--

掘地起墳後，一般會喺棺材開一條罅，疏出臭味，再起天板（棺材嘅面板），然後吩咐在場嘅後人同先人叫一聲「起身喇！」。做完簡單儀式之後，就開始將骸骨由上至下逐執塊上來。將骸骨洗淨之後，用四至五日曬乾，之後便可睇後人嘅意願，將骸骨磨成骨灰，或放入金塔。

港澳
--

港澳公墓嘅棺葬階段規定六至七年安葬期，落葬六年或者七年之後，死人嘅屍體腐化，就要執骨。

攷
-

1. ↑  卢敏飞. (1989). 壮族拾骨葬述议. 广西民族研究, (4), 84-89.
2. ↑  赵麟斌. (2009). 闽台民俗述论.
3. ↑  〈我問你答：執骨師傅怪異經歷〉. 蘋果日報. 2007-03-14. 原著喺2017-07-04歸檔. 喺2017-04-16搵到.
4. ↑  〈新鮮職業執骨師！為先人拾骨，若壞了規矩便容易出事！〉. 每日頭條. 2016-07-25.`{{cite web}}`: CS1 maint: url-status (link)

睇埋
--

* 火葬
**孫中山大元帥府紀念館**（粵拼：syun1 zung1 saan1 daai6 jyun4 seoi3 fu2 gei2 nim6 gun2）
，簡稱**大元帥府**，係中國廣東廣州一紀念孫中山嘅主題紀念館，喺海珠區紡織路東沙街18號。佢前身係士敏土廠，1917年做咗大元帥府。1998年到2006年5月1號重修，之後正式對外開放。

史
-

### 士敏土廠時期

1909年嘅廣東省城河南士敏土廠，圖入面重可以見到嗰時嘅士敏土廠南北大樓入面，有條空中走廊將兩棟樓連埋一齊，不過呢條走廊後嚟俾人拆咗。
其實呢間嘢之前係廣東士敏土廠，喺1907年起，嗰時係中國第二大水泥廠，而產量方面就排喺第二。而間大樓係由澳洲人琶尼同帕乪一齊負責設計，嗰時嘅主體大樓方面，就有南北二幢，其中中間有條空中走廊連埋一齊，入面有三層樓嘅意式房屋，而且每層樓都有條拱式走廊響度。

### 中華民國時期

喺1917年7月，由於段祺瑞喺張勛復辟之後就搞單革命，話先造低1913年搞嘅國會入面冚唪唥嘅選舉，而孫中山就搞咗單護法運動，重率領咗部分海軍殺到廣州嚟開國會特別會議，就買低呢度搞大元帥府。喺1918年5月，由於霸喺廣州嘅桂系軍閥成日喺度猛咁搞搞震，結果護法運動肥佬咗，而孫中山連職權都冇埋，結果佢唔撈喇，之後就離開咗廣州。

到咗1920年，粵系軍事將領陳炯明就打冧咗成日喺廣州度搞搞震嘅桂系。過咗滇系軍閥之後，孫中山又返嚟，重取消咗軍政府。喺1923年3月，就嚟咗呢度起咗間陸海軍大元帥大本營。而大本營起咗無耐，先後搞出咗沈鴻英叛亂同埋東江叛亂，重將中國國民黨搞出咗改組。

不過1925年3月12號嗰陣孫中山死咗之後嘅三年（1925年7月），國民政府就喺廣州嗰度成立，而大本營都搞掂咗佢嘅歷史使命。之後重俾人改成國父文化教育館兩廣分館或國父紀念館。

### 中華人民共和國成立之後

喺1949年10月14號嘅解放軍霸咗廣州之後，呢度先後變成部隊同廣東省有關部門嘅辦公樓。喺1964年—1998年，呢度係廣東省農業機械供應公司嘅辦公同宿舍樓，重喺保護範圍入面起咗三棟居民宿舍樓。而1981年嘅中國人民政治協商會議廣東省廣州市第五屆委員會第一次會議入面就話咗要快啲重新裝修過呢間嘢嘅。而1984年嘅中國人民政治協商會議廣東省廣州市第六屆委員會第二次會議入面都係講過同樣嘅嘢。而1983年8月份，孫中山大元帥府舊址俾廣州市人民政府話咗係廣州市第二批重點文物保護單位。而1989年6月重升級到廣東省重點文物。到咗1992年，由於廣東省農業機械供應公司收到中國人民政治協商會議發嚟話要快啲裝修同恢復返孫中山大元帥府，要佢哋搬走，嗰年俾廣州市政府批准咗。就喺1996年11月，孫中山大元帥府舊址俾國務院話咗係中國重點文物。

### 重新裝修

2009年嘅大元帥府門樓。而家附近嘅馬路已經變成廣場，而電力裝置都俾人拆咗。
大元帥府門樓（2014年10月24號）
到咗1998年10月19號，廣州市政府收到孫中山大元帥府舊址話要裝修之後，先係將保護範圍入面嘅60戶居民搬走咗，之後開始裝修過孫中山大元帥府紀念館。就喺1999年—2000年之間裝修過北樓同南樓，甚至重將之前嘅6層樓嘅居民宿舍樓啲人搬走埋，變返大元帥府嘅門樓。而南樓同北樓分別喺2001年7月同12月搞掂。而還原返舊址嘅大門樓工程就喺2002年先至搞掂（期間重搬走埋保護範圍入面嘅70戶居民）。而孫中山大元帥府紀念館嘅裝修工程一直到2006年5月1號先至正式對外開放。

### 亞運期間嘅整修

到咗2010年8月份，由於廣州市為咗迎接亞運會嘅開幕，重拆咗大元帥府周邊嘅危樓同江灣大橋附近嘅引橋，再整咗間大元帥府廣場，而且重幫紀念館搞咗啲裝修同維護。就喺嗰年10月20號先至重新開放。不過到咗2012年，廣州市規劃部門又話收返大元帥府嘅一嚿已經出咗租嘅地皮，用嚟起6300㎡嘅孫中山紀念場館嚟解決點解大元帥府冇乜位嚟發佈展覽。

敘述
--

* 佔地面積：8020平方米
* 組成部分：南北主體大樓＋東西廣場＋大門樓。
* 建築風格：
三層卷拱式西式風格建築加部分節竹式排水管、百葉門窗、花瓶式護欄同騎樓等有嶺南特色嘅建築風格。

入面嘅設施同展覽
--------

### 南樓

* １樓：參軍處、衛隊宿舍、武器庫、收發室、金庫、醫官室、值星副官室、通訊室
* ２樓：總參議室、參謀處、秘書處、大元帥府公報編輯發行室
* ３樓：會議室、孫中山辦公室、房、廁所、餐廳、細客房、無綫電報室

### 北樓

北樓展廳入面主要整嘅係孫中山喺廣州入面搞咗3次政權啲嘢。

* 第１展覽廳：北洋軍閥嘅統治、護法艦隊、國民軍政府嘅成立。
* 第２展覽廳：護法運動嘅過程同肥佬
* 第３展覽廳：中華民國政府、剷走桂系軍閥。
* 第４展覽廳：陳炯明政變、多媒體影視場景合成景觀——宋慶齡廣州避難記、20世紀20年代嘅廣州城市建設。
* 第５展覽廳：恢復同鞏固廣東嘅革命根據地、陸海軍大元帥大本營組織機構、促進國共合作。
* 第６展覽廳：點解孫中山會走去北方同死咗，中國共產黨三代領導人話孫中山嘅歷史地位同評價。

附近嘅交通
-----

巴士

* 大元帥府站、江灣橋南站

輪渡：

* 大元帥府碼頭

出面網頁
----

* 孫中山大元帥府紀念館官方网站
* 公視晚間新聞 廣州「孫中山」熱潮 大元帥府掛國旗 - 公共電視文化事業基金會

註
-

|  |  |
| --- | --- |
|  | 維基同享有多媒體嘅嘢：**Memorial Museum of the Generalissimo Sun Yat-sen's Mansion** |

1. ↑  喺1907年，天津開平水泥廠係全中國內地出嗮名嘅。
2. ↑  新浪新闻\_穗大元帅府旧址纪念馆开放
3. ↑  〈廣州著力復原遺跡 尊重歷史〉. 加拿大星島日報. 2011-07-10. 原著喺2015-04-03歸檔. 喺2012-09-24搵到.
4. ↑  〈廣州孫中山大元帥府將"擴容"〉. 中國評論通訊社. 2012-04-19. 原著喺2016-03-08歸檔. 喺2012-09-24搵到.
本文簡述一堆以德晉集團為主，瀛海集團為副，一齊審理嘅案件之法律消息。

時序
--

响二〇二一年十二月三號，《財新網》報道，佢整合公開資訊，發現除咗太陽城集團之外，涉及較多與賭博相關嘅大陸案件之澳門賭廳經營者為德晉集團，亦得知有個叫衛品良嘅大陸人，唔單止同時做呢兩檔嘢嘅疊碼仔，重入股後者，直接參與分紅，更喺澳門請咗班人去接待賭客。响二〇二一年十二月十號，南方財經全媒體報道：佢檢查之後得知，中國檢察網由二〇一九年一月一號至當時，一共刊登咗五篇涉及德晉集團嘅起訴書，其中之一指控呢檔嘢靠同人哋合作，跨境開賭開到大陸。

响二〇二二年一月廿九號：澳門司法警察局通知傳媒，佢根據太陽城集團周焯華案嘅後續調查，捉多咗兩個人；《香港01》及《濠博新聞》話得知上述被捕者包括德晉集團呀頭陳榮煉。响二〇二二年一月卅號：澳門司法警察局召開新聞發布會並將佢哋交畀澳門檢察院偵辦，透露上述逮捕嘅日期係二〇二二年二月廿八號；《濠博新聞》話得知另外嗰個被拉嘅係瀛海集團呀頭蔡偉振。响二〇二二年一月卅一號：澳門司法警察局發布新聞稿，話响二〇二二年一月廿九號捉多咗另外兩個疑犯——係五十五歲姓周嘅香港男人及卌二歲姓陳嘅澳門女人，並已經交咗佢哋畀澳門檢察院偵查；《濠博新聞》話得知嗰兩個都係德晉集團嘅人。

响二〇二二年八月四號，《澳門日報》報道：澳門檢察院最近已經正式控訴陳榮煉及另外八個疑犯。

响二〇二二年十二月五號，澳門初級法院開庭審理呢單嘢：被告係陳榮煉、王佩琼、張秀碧、廖永亨、陳錦志、李達泉、蔡偉振、李滿星及譚桂嫦；刑事罪名為黑社會罪、犯罪集團罪競合、在許可地方內不法經營賭博罪、詐騙罪（相當巨額）、不法經營賭博罪、清洗黑錢罪（加重）及為賭博的高利貸罪；另有民事賠償請求——澳門檢察院為澳門特別行政府要575,213,187.00港元，永利渡假村（澳門）股份有限公司要48,251,602.75港元，澳娛綜合度假股份有限公司要35,648,247.00港元，威尼斯人澳門股份有限公司要46,991,348.63港元，美高梅金殿超濠股份有限公司要3,828,581.50港元。

一審响二〇二三年四月廿一號宣判：喺刑事罪名方面，陳榮煉被判處十四年實際徒刑，王佩琼及張秀碧各被判處十年實際徒刑，廖永亨被判處十一年實際徒刑，李達泉被判處七年實際徒刑，陳錦志、蔡偉振、李滿星及譚桂嫦均獲判無罪；上述五個罪犯除咗被判處一齊揹起上段列出嘅全部民事賠償，重要畀81,154,613.00港元過銀河娛樂場股份有限公司，以彌補其賭底面勾當對各方造成嘅財產損失——嗰六條數均會衍生即日起計嘅法定利息。

註解
--

1. ↑  陳榮煉從此一直被圂住。
2. ↑  佢哋都唔係下述被告者。

呤時
--

* 司法警察局 Policia Judiciaria
* 司法警察局 Policia Judiciaria
* 澳門特別行政區檢察院
* 澳門特別行政區法院網站 | 新聞消息
* 澳門特別行政區法院網站 | 新聞消息

參考
--

1. ↑  Newsdesk (2022-01-29). 〈傳德晉CEO陳榮煉被捕 澳門司警明早公佈案情疑與周焯華案有關〉. *Allin News* (臺灣中文). 喺2023-06-11搵到.
2. ↑  〈太阳城之外 澳门六大赌厅还有多少涉案？｜星港钱潮〉. *china.caixin.com*. 喺2023-06-14搵到.
3. ↑  〈德晋集团部分赌厅停运，澳门贵宾厅规模或将逐步缩小 - 21经济网〉. *www.21jingji.com*. 喺2023-06-11搵到.
4. ↑  陳栢宇 (2022-01-29). 〈消息指安以軒澳門老公陳榮煉被拘捕 旗下博彩貴賓廳區內No.1〉. 《香港01》 (香港中文). 喺2023-06-11搵到.
5. ↑  Newsdesk (2022-01-30). 〈陳榮煉蔡偉振涉不法賭博洗黑錢被捕 陳疑內地拆數失敗復匿華都〉. *Allin News* (臺灣中文). 喺2023-06-11搵到.
6. ↑  Newsdesk (2022-01-31). 〈疑收指示取走公司文件現金避司警調查 德晉兩財務高層被捕〉. *Allin News* (臺灣中文). 喺2023-06-11搵到.
7. ↑  〈澳門日報〉. *appimg.modaily.cn*. 喺2023-06-11搵到.
8. ↑  〈NEWS GOV-MO: 初級法院開庭審理涉德晉貴賓會的刑事犯罪案件〉. *NEWS GOV-MO*. 喺2023-06-11搵到.
9. ↑  〈NEWS GOV-MO: 初級法院今對涉德晉貴賓會刑事犯罪案作一審宣判〉. *NEWS GOV-MO*. 喺2023-06-11搵到.
**路氹連貫公路**（葡萄牙文：**Estrada do Istmo**）係澳門一條馬路，連住氹仔島同路環島。響1963年5月開工，去到1968年6月搞掂，1969年秋天先正式通車。

呢條路原本係一個海堤，比海平面高出五米，從氹仔嘅馬鱭尾向南延伸到路環嘅石排灣，全長2250米，馬路寬九米，中間七米闊係畀車行，兩邊行人道就各一米，成嗰工程用咗六百幾萬澳門幣。1998年開始進行全面改造，變成一條雙向六綫嘅現代化馬路。為咗慶祝澳門回歸，澳門政府響1999年整咗十二生肖雕塑響馬路中行綠化帶到。澳門政府響馬路兩邊都填嗮海之後，就叫呢到做路氹填海區，叫做路氹城。

生態影響
----

自從路氹連貫公路起好之後，十字門東面嘅水道就隔開咗。西面就慢慢形成紅樹林，係澳門難得一見嘅生態奇觀；而東面就形成咗泥灘，到處都有彈塗魚，而且重發展埋養蠔業。

但係二十世紀九十年代開始，兩邊都分別進行咗填海工程。而後來賭權開放，賭場喺呢到起完一間又一間，當年自然風景就好難再睇到。不過，有關呢啲珍貴自然風景嘅影片就擺咗響回歸之前起好嘅海事博物館到，響入面有講關於澳門歷史同漁業嘅展廳到播出。

附近街道
----

* 望德聖母灣大馬路
* 新城大馬路
* 路氹城大馬路
* 霍英東博士大馬路

睇埋
--

* 路氹城
* 路氹金光大道
* 路氹沙圈

注
-

1. ↑  自從啱啱起好，條路下面已經係實心，冇（乜）位畀海水流通，所以唔係橋。

攷
-

1. ↑  〈澳門特別行政區 地圖繪製暨地籍局〉. *www.dscc.gov.mo*. 喺2021-07-23搵到.
2. ↑  （繁體中文）路氹情懷: 第三十一集-第三十五集 回憶與歷史 互聯網檔案館嘅歸檔，歸檔日期2016年5月10號，.
跳水
**跳水**喺廣義上，指某人由上而下跳落水道；通常要啲水有咁上下深，全身浸澌落去先至算。

以前興用嘅同義詞「插水」，家陣通常用於比喻，實際所指往往同水冇關。**插水炮**專解數種鬥快游水比賽開始時，選手由跳台飛躍入水嘅動作。亦有人會**花式跳水**，喺起跳至入水期間，做出各種困難又優雅嘅動作——見於娛樂表演及體育競技；下節所述者，屬於此類。

狹義
--

香港維多利亞公園游泳池裏面有跳水嘅彈板同埋高台
跳水（英文：diving）係一種體育活動，職業比賽設有男、女跳板同跳台，雙人同步跳水，混合雙人同步跳水，隊際跳水。跳板跳水分別喺1米或3米跳板上進行。喺奧運、世界錦標賽、世界盃比賽，分別喺3米跳板同10米跳台進行。喺跳水比賽，女子要做出5個動作、男子要做出6個動作。

### 評判

評判有5人或7人制，雙人同步跳水就有9人或11人。奧運、世界錦標賽同世界盃賽個人項目必須有7位評判評分，而雙人同步跳水就有11位評判評分。每一個動作嘅滿分為10分，評分準則係以每半分為單位遞增。

### 評分

評判會根據運動員嘅助跑、行板、跑台、起跳、空中、入水動作嚟評定分數。

喺個人項目，如果係用7位評判，評分係將最高兩個同最低兩個分刪除，攞個所餘者嘅平均值，再乘難度分；如果係用5位評判，評分係將最高一個同最低一個分刪除，攞個所餘者嘅平均值，再乘難度分，總分最高嘅就贏。

|  |  |
| --- | --- |
| 極好 | 10分 |
| 好好 | 8.5-9.5分 |
| 比較好 | 7-8分 |
| 普通 | 5-6.5分 |
| 唔好 | 2.5-4.5分 |
| 唔合格 | 0.5-2分 |
| 失敗 | 0分 |

### 泳裝

男運動員要着三角泳褲比賽，女運動員要着連體泳衣比賽。

### 動作組別

根據運動員起跳嘅企位同起跳後身體方向，分為六組：

1. 面向池，向前跳
2. 面向板／台，向後跳
3. 面向池，反身跳
4. 面向板／台，向內跳
5. 轉體
6. 臂立（只喺跳台用）

### 動作姿勢

* 直體（用「A」表示）
* 屈體（用「B」表示）
* 抱膝（用「C」表示）
* 翻騰兼轉體嘅任意姿勢（用「D」表示）

### 動作冧巴

所有動作都用3或4個數字加1個英文字母表示。喺向前、向後、反身同向內組動作，第二個動作冧巴係代表飛身動作，當冇飛身動作嗰陣第二個動作冧巴就係 0。

第三個動作冧巴代表翻騰周數（以半周計算），例如: 1 = 半周、3 = 一周半。

喺臂立動作嘅第二個動作冧巴代表動作組別或方向: 1 = 向前；2 = 向後；3 反身。

例如：6124D即係臂立向前翻騰1周同轉體2周。

參考
--

* 跳水簡介
**探寶奇兵之瑪雅歷險記**（英文：**Pitfall: The Mayan Adventure**）係由美國動視出嘅帶冒險性質嘅動作類遊戲，1994年發佈，家下喺SNES、個人電腦（Windows系統）、世嘉系列嘅CD、32X、Genesis機、GBA同VC機、ATARI JAGUAR平台都有得玩。

佢係動視出嘅探寶奇兵遊戲系列嘅第四部作品，入面講男主角嘅老竇喺瑪雅地區俾怪獸捉走咗失蹤，要主角去救返佢老竇出嚟。

分級
--

| ESRB | PEGI | ACB | USK |
| --- | --- | --- | --- |
|  |  |  |  |

遊戲系統
----

呢個遊戲嘅主界面好似啲街機噉，一共有14關。一開始時有3條命限制，雖然命數可以通過深入遊戲而搵到金色公仔而加，但頂多都係去到9條。中間冇任何休息地帶，其中第1、4、12同14關有得打波士。尤其係第14關，一開波就係打波士。場景方面，第1、6關係森林；第2、7、11關係島嶼；第3、10關係礦山；第4、8、12、14關係廢墟地；第5、9、13關係神殿。界面方面，右上角畫成帶「鱷魚追住人」嘅血量條系統，左上角係積分，左下角係道具欄。不過遊戲凈限一個玩家去玩。

問題
--

喺PC版入面，凡係喺Windows 95、98系統入面，一打開遊戲時，部電腦顯卡校嘅唔係256色時，遊戲會報錯，係因為遊戲喺1995年8月發行PC版時，嗰時Windows 95周街都有得用，而且嗰時大多數電腦凈支持16色顯示，顯卡有得支持256色係最葳蕤嘅事。不過隨住顯卡出得越嚟越靚，加上Windows系統已經出到好新兼完美支持256色功能，而且家下最新配置嘅電腦最低都支持32位真彩色且有向下兼容，所以從Windows 2000開始啲後作Windows，一打開呢個遊戲都唔會再出現「需要256色顯示」嘅出錯信息。

出面網頁
----

* Activision page
* Kinesoft Development Corp. page
* GAMEBANK Corp. page
《**是日本人遊關西**》（**Thats What We Do In Kansai**），係香港now TV製作嘅旅遊節目。關西，雖然係香港人嘅旅遊熱點，但係大多人嘅行程都離唔開大阪道頓崛、京都祇園等。呢過節目就嘗試打破呢過刻板印象，由NowTV/ViuTV嘅藝人陳子豐，配搭日本搞笑組合「木哥杏子」（Mukoangie），一齊探索京阪神以外嘅關西。節目有兩輯，第一輯總共有4集，第二輯就有10集，叫做《**是日本人遊關西2 - 東瀛地膽自由行**》（**That's What We Do In Kansai 2**），增加咗另一位NowTV/ViuTV嘅藝人黃奕晨。

播出時間
----

第一輯2014年10月15號，逢星期一晚10點30分，喺now 101台播出。2016年12月24號至31號，逢星期六12點30分至下午1點30分，每次兩集，喺ViuTV重播。第二輯2015年喺now 101台播出，2017年4月7號至6月16號，逢星期五12點30分至下午1點喺ViuTV重播（4月14號暫停播映）。

每集一覽
----

### 第一輯

|  |  |  |  |
| --- | --- | --- | --- |
| **集數** | **主題** | **介紹縣府** | **主持** |
| 1 | 鳥取砂丘 | 鳥取縣 | 陳子豐、木哥杏子 |
| 2 | 三朝溫泉鄉 | 鳥取縣、滋賀縣 |
| 3 | 彥根城 | 滋賀縣 |
| 4 | 難波 | 大阪府大阪市 |

### 第二輯

|  |  |  |  |
| --- | --- | --- | --- |
| **集數** | **主題** | **介紹縣府** | **主持** |
| 1 | 神戶 | 兵庫縣 | 陳子豐、木哥杏子 |
| 2 | 淡路島 |
| 3 | 寶塚 |
| 4 | 德島 | 德島縣 |
| 5 | 三好市 |
| 6 | 明石市 | 兵庫縣 |
| 7 | 大阪 | 大阪府 | 陳子豐、黃奕晨 |
| 8 | 京都 | 京都府 |
| 9 | 天橋立 |
| 10 | 名古屋 | 愛知縣 |

參考
--

1. ↑  〈now 101台《是日本人遊關西》逢周一晚10:30 樂遊關西〉 (影片). 2015-10-15. 喺2020-04-30搵到.
2. ↑  〈ViuTV電視節目列表 (2016)〉 (維基). 喺2020-04-30搵到.
3. ↑  〈ViuTV電視節目列表 (2017)〉 (維基). 喺2020-04-30搵到.

出面網頁
----

* ViuTV：是日本人遊關西
* ViuTV：是日本人遊關西2 - 東瀛地膽自由行